
 诪讗谉 砖诪注转 诇讬讛 讻讜'. 讗诇诪讗 专''砖 讘谉 讗诇注讝专 讻专讘谉 讙诪诇讬讗诇 住讘讬专讗 诇讬讛: 讗转专讜讙 拽砖讬讗 诇讬讛 讬讚讗. 拽砖讛 诇注抓 讛讗转专讜讙 讬讚讬诐 诪诪砖诪砖讜转 讘讜: 砖讘讟 讚讞讚砖讬诐. 砖诇 诇讘谞讛: 讗讜 砖讘讟 讚转拽讜驻讛. 讞诪讛 诇住讜祝 砖诇砖讬诐 砖诇 转拽讜驻转 讟讘转 谞讻谞住 砖讘讟 砖诇 讞诪讛: 讛讬转讛 砖谞讛 诪注讜讘专转 诪讛讜. 讗讬诪转讬 专''讛 砖讘讟 讛住诪讜讱 诇讟讘转 讗讜 讗讚专 讛专讗砖讜谉 砖讛讜讗 讘诪拽讜诐 砖讘讟: 讗讞专 专讜讘 砖谞讬诐. 诪讬 砖砖诪讜 砖讘讟: 讗诪专 专讘讛 讗转专讜讙 讘转 砖砖讬转. 砖讞谞讟讛 讘砖砖讬转: 驻讟讜专讛 诪谉 讛诪注砖专. 诇拽诪讬讛 诪驻专砖 讟注诪讗 讚讻讜诇讛 诪讬诇转讗: 讗''诇 讗讘讬讬 讘砖诇诪讗 住讬驻讗. 讚拽讗 讗诪专转 讘转 砖讘讬注讬转 砖谞讻谞住讛 诇砖诪讬谞讬转 驻讟讜专讛 诪谉 讛诪注砖专 讗诇诪讗 谞讛讙讛 讘讛 拽讚讜砖转 砖讘讬注讬转 讜诪讬讞讬讬讘 诇讗驻拽讜专讛 讜讛驻拽专讗 驻讟讜专讛 诪讛诪注砖专 讚诪砖诪注 讚讗讝诇转 讘讛 讘转专 讞谞讟讛 诇注谞讬谉 讛驻拽专 砖讘讬注讬转 讜诇注谞讬谉 讘讬注讜专 谞诪讬 讻讚拽讗诪专转 讞讬讬讘讬谉 讘讘讬注讜专 讻诇 讛讱 住讬驻讗 讗注''讙 讚住转专讗 诇讛 诇专讬砖讗 讚拽讗诪专转 讘转 砖砖讬转 砖谞讻谞住讛 诇砖讘讬注讬转 驻讟讜专讛 诪谉 讛诪注砖专 讚讛驻拽专 讛讜讗 诪砖讜诐 砖讘讬注讬转 讗诇诪讗 讘转专 诇拽讬讟讛 讗讝诇转 讘讛 诇注谞讬谉 砖讘讬注讬转 讚讗讬 诇讗讜 讚砖讘讬注讬转 谞讛讙讗 讘讛 诇讗 讛讜讛 诪驻讟专讗 讚讛驻拽专讗 讚砖讘讬注讬转 驻讟专 诇讛 诪诪注砖专 讻讚转谞讬讗 讘诪讻讬诇转讗 讜讗讻诇讜 讗讘讬讜谞讬 注诪讱 讜讬转专诐 转讗讻诇 讞讬转 讛砖讚讛 诪讛 讞讬讛 讗讜讻诇转 讜驻讟讜专讛 诪谉 讛诪注砖专 讗祝 讗讚诐 驻讟讜专 讛讗 诇讗 讛讜讛 拽砖讬讗 诇讬 讚讗诪讬谞讗 住驻讜拽讬 诪住驻拽讗 诇讱 讗讬 讗讝诇讬谞谉 讘讗转专讜讙 讘转专 讞谞讟讛 诇注谞讬谉 砖讘讬注讬转 讗讜 讘转专 诇拽讬讟讛 讻诪讜 讘诪注砖专 讜讗讝诇转 诇讞讜诪专讗 讚砖讘讬注讬转 讚讗讜专讬讬转讗 讛讬讗 讜住驻讬拽讗 讚讗讜专讬讬转讗 诇讞讜诪专讗: 讗诇讗 专讬砖讗. 讚住讬讬诪转 讘讛 驻讟讜专讛 诪谉 讛讘讬注讜专 讚拽讜诇讗 讛讜讗: 讗诪讗讬 讚讗诪专讬谞谉 讝讬诇 讘转专 讞谞讟讛. 讗砖诪注' 诇谉 讘讛 讚诇讗 诪住驻拽讗 诇讱 讜诪住拽谞讗 讚专讬砖讗 讜讻讜诇讛 住讬驻讗 讞讚 讟注诪讗 讛讜讗 讚驻砖讬讟讗 诇讱 讚讘转专 讞谞讟讛 讗讝诇讬谞谉: 讗讬 讛讻讬. 讚诇讗 诪住驻拽讗 讜诇讗 谞讛讙讗 砖讘讬注讬转 讘讗转专讜讙 讘转 砖砖讬转: 转转讞讬讬讘 讘诪注砖专. 讚诇讗讜 讛驻拽专 讛讜讗: 讬讚 讛讻诇 诪诪砖诪砖讬诐 讘讛. 谞讛讬 讚诇讗 诪讞讬讬讘 诇讗驻拽讜专讛 讚诇讗 谞讛讙讗 讘讛 砖讘讬注讬转 诪讬讛讜 讻诇 砖讚讜转 讜驻专讚住讜转 讛驻拽专 讛谉 讘砖讘讬注讬转 讜讗讬谉 讗转专讜讙 讝讛 谞砖诪专 讘讛 诇讘讚讜 讜注诇 讻专讞讜 讛讻诇 诪诪砖诪砖讬谉 讘讜 讜讛驻拽专 驻讟讜专 诪谉 讛诪注砖专: 专讘 讛诪谞讜谞讗 讗诪专 诇注讜诇诐 砖砖讬转. 讞讬讬讘 讘诪注砖专 讚讻讬讜谉 讚砖讘讬注讬转 诇讗 谞讛讙讗 讘讛 讜诇讗讜 讛驻拽专讗 讚诪诇讻讗 讛讬讗 诪砖诪讜砖 讬讚 讛讻诇 砖讘讛 讗讬谞讜 讗诇讗 讙讝诇 讜讗讬谉 讛驻拽专 讻讝讛 驻讟讜专讛 诪谉 讛诪注砖专: 诪讬转讬讘讬 专''砖 讘谉 讬讛讜讚讛 讗讜诪专 讻讜'. 讛讻讬 讙专住讬谞谉 诇讛 讘转讜住驻转讗 砖讗讬谉 诇讱 砖讞讬讬讘 讘诪注砖专 讗诇讗 讗诐 讻谉 讙讚诇 讘讞讬讜讘 讜谞诇拽讟 讘讞讬讜讘 讜讘住讬驻讗 讙专住讬' 砖讗讬谉 诇讱 砖讞讬讬讘 讘讘讬注讜专 讗讗''讻 讙讚诇 讘砖讘讬注讬转 讜谞诇拽讟 讘砖讘讬注讬转 讘专讬砖讗 讚诪讬诇转讬讛 讬讛讬讘 讟注诪讗 诇驻讟讜专讗 讚诪注砖专 诇驻讬 砖讛讜爪讬讗讜 诪讻诇诇 砖讗专 讗讬诇谞讜转 砖讛诇讻讜 讘诐 讗讞专 讞谞讟讛 诇驻讬讻讱 讛讜讝拽拽 诇讬转谉 讟注诐 诇讚讘专讬讜 讜讗砖诪讜注讬' 讻专讘讛 讚讗注''讙 讚诇讗讜 讛驻拽专 讚诪诇讻讗 讛讜讗 讻讬讜谉 讚住讜祝 住讜祝 讬讚 讛讻诇 诪诪砖诪砖讬谉 讘讛 驻讟讜专讛 诪谉 讛诪注砖专 讚诇驻讟讜专讗 讚讘讬注讜专 诇讗 讗爪讟专讬讱 诇诪讻转讘 讟注诪讗 讚诇讗 讗驻拽讬讛 诪讚讬谉 砖讗专 讗讬诇谞讜转 讚讗讝诇讬谞谉 讘讛 讘转专 讞谞讟讛 讜住讬驻讗 讬讛讬讘 讟注诪讗 诇驻讟讜专讗 讚讘讬注讜专 讚诇驻讟讜专讗 讚诪注砖专 讛讗 讗砖诪注讬谞谉 讟注诪讗 讚诇讗 讞讬讬讘讜讛讜 讞讻诪讬诐 讘诪注砖专 讗讗''讻 讙讚诇 讘讞讬讜讘 讜谞诇拽讟 讘讞讬讜讘 讜讝讛 诇讗 讙讚诇 讘讞讬讜讘: 讗讗''讻 讙讚诇 讘砖讘讬注讬转 讜谞诇拽讟 讘砖讘讬注讬转. 讚讻讬 讻转讬讘 诇讘讛诪转讱 讜诇讞讬讛 讗砖专 讘讗专爪讱 (讜讬拽专讗 讻讛) 讚讬诇驻讬谞谉 诪讬谞讛 讘讬注讜专 讘砖讘讬注讬转 讻转讬讘 讜诇讗 讘砖诪讬谞讬转: 住讬驻讗 拽砖讬讗 讘讬谉 诇专讘讛 讘讬谉 诇专讘 讛诪谞讜谞讗. 讚讛讗 转专讜讬讬讛讜 讘转专 讞谞讟讛 讗讝诇讬 讘砖讘讬注讬转 讜讘转 砖讘讬注讬转 砖谞讻谞住转 诇砖诪讬谞讬转 讞讬讬讘转 讘讘讬注讜专 讚讛讗 诇讗 驻诇讬讙 专讘 讛诪谞讜谞讗 讗讚专讘讛 讗诇讗 讘讘转 砖砖讬转 砖谞讻谞住转 诇砖讘讬注讬转: 转谞讗讬 讛讬讗. 讛讗讬 转谞讗 驻诇讬讙 注诇讬讬讛讜 讜转谞讗 讗讞专讬谞讗 拽讗讬 讻讜讜转讬讬讛讜: 讚转谞讬讗 讻讜'. 讛讻讬 讙专住讬' 讘转讜住驻转讗 讚诪住讻转 砖讘讬注讬转 (驻''讙) 讗''专 讬讜住讬 讗讘讟讜诇诪讜住 讛注讬讚 诪砖讜诐 讞诪砖讛 讝拽谞讬诐 讗转专讜讙 讗讞专 诇拽讬讟讛 诇诪注砖专 讜专讘讜转讬谞讜 谞诪谞讜 讘讗讜砖讗 讜讙诪专讜 讗转专讜讙 讗讞专 诇拽讬讟讛 讘讬谉 诇诪注砖专 讘讬谉 诇砖讘讬注讬转: 砖讘讬注讬转 诪讗谉 讚讻专 砖诪讬讛. 讚拽讗诪专 讚讗讬诪谞讜 注诇讛 专讘讜转讬谞讜 讗诇诪讗 讗讬讻讗 诪讗谉 讚驻诇讬讙: 

 讗讜 砖讘讟 讚转拽讜驻讛. 讗诪转谞讬' 谞诪讬 讚拽转谞讬 讘讗讞讚 讘砖讘讟 拽讗 讘注讬 讗注''讙 讚砖讗诇讜 讘讗转专讜讙 (讜拽砖讬讗 讗诪讗讬 诇讗 讘注讬 讘讗讞讚 讘讗诇讜诇 专''讛 诇诪注砖专 讘讛诪讛 讗讜 讘拽诪讬讬转讗 讘讜' 讘住讬讜谉 专''讛 诇砖转讬 讛诇讞诐 讜讘讗讬谞讱): 讚讞讚砖讬诐. 讗注''讙 砖讘讬砖讜诇 讛驻讬专讜转 讛讜诇讱 讗讞专 讛讞诪讛 砖谞讗诪专 (讚讘专讬诐 诇讙) 诪诪讙讚 转讘讜讗讜转 砖诪砖 讛''谞 讻转讬讘 (砖诐) 诪诪讙讚 讙专砖 讬专讞讬诐 讜讙诐 讬砖专讗诇讬诐 诪讜谞讬谉 诇诇讘谞讛: 讘砖诇诪讗 住讬驻讗 诇讞讜诪专讗. 转讬诪讛 诪讗讬 讞讜诪专讗 讛专讬 拽讜诇讗 讛讬讗 诇注谞讬谉 诪注砖专 讜讞讜诪专讗 诇注谞讬谉 砖讘讬注讬转 讜讗讬 讛讜讛 讗讝讬诇 诇讞讜诪专讗 讘转专讜讬讬讛讜 讛讜讛 砖讬讬讱 讞讜诪专讗 讗讘诇 讛砖转讗 讛讜讛 诇讬讛 诇诪讬诪专 讘砖诇诪讗 住讬驻讗 讘转专 讞谞讟讛 讜讬''诇 讚讛讻讬 拽讗诪专 讘砖诇诪讗 住讬驻讗 讗驻讬诇讜 诪讟注诐 住驻拽 讚讘转专 讞谞讟讛 讗讜 讘转专 诇拽讬讟讛 讗讝诇转 诇讞讜诪专讗 诇注谞讬谉 讘讬注讜专 讜谞讬讞讗 讛讗 讚驻讟讜专讛 诪谉 讛诪注砖专 诪讗讞专 讚讞讬讬讘讜 讞讻诪讬诐 诇讛驻拽讬专: 讬讚 讛讻诇 诪诪砖诪砖讬诐 讘讜 讜讗转 讗诪专转 转转讞讬讬讘 讘诪注砖专. 诇讗 谞拽讟 讛讗讬 讟注诪讗 讗诇讗 诇诪讗谉 讚讗诪专 诇注讬诇 (讚祝 讬讚:) 砖讜讛 诇讗讬诇谉 诇讻诇 讚讘专 讻砖讗专 讗讬诇谞讜转 讚讻讜诇讛讜 诪讜讚讜 讚讘转专 讞谞讟讛 讗驻讬' 讛讻讬 驻讟讜专讬谉 诪谉 讛诪注砖专 诪讟注诐 讬讚 讛讻诇 诪诪砖诪砖讬谉 讚诇诪讗讬 讚住讘专 讗讘讟讜诇诪讜住 诪砖讜诐 讞诪砖讛 讝拽谞讬诐 讚讗转专讜讙 讗讞专 诇拽讬讟讛 诇诪注砖专 讜讗讞专 讞谞讟讛 诇砖讘讬注讬转 诇讗 讛讜讛 爪专讬讱 诇讟注诐 讝讛 讚讘讬谉 诇注谞讬谉 讞讚砖 讜讬砖谉 讘讬谉 诇注谞讬谉 诪注砖专 砖谞讬 讜注谞讬 讗讝讬诇 讘转专 诇拽讬讟讛 讜讘讞谞诐 讗讬讬转讬 诇拽诪谉 讚讗讘讟讜诇诪讜住 讚讛讬讬谞讜 诪转谞讬' 讚讘讻讜专讬诐 (驻''讘 诪''讜) 讚讗转专讜讙 砖讜讛 诇讗讬诇谉 讘讙' 讚专讻讬诐 讜诇讬专拽 讘讚专讱 讗讞讚: 砖讗讬谉 讚讘专 砖讞讬讬讘 讘诪注砖专 讗讗''讻 讙讚诇 讘讞讬讜讘 讜谞诇拽讟 讘讞讬讜讘. 诇注谞讬谉 讞讚砖 讜讬砖谉 诪注砖专 砖谞讬 讜注谞讬 诇讗 讘注讬 讙讚诇 讜谞诇拽讟 讘砖谞讛 讗讞转 讜讗讝诇讬谞谉 讘转专 讞谞讟讛 讜讛讻讗 驻讟讜专 诪砖讜诐 讬讚 讛讻诇 诪诪砖诪砖讬谉: 砖讗讬谉 诇讱 讚讘专 砖讞讬讬讘 讘讘讬注讜专 讗讗''讻 讙讚诇 讘砖讘讬注讬转 讜谞诇拽讟 讘砖讘讬注讬转. 讜讗''转 讜诪讗讬 拽砖讬讗 诇讬讛 住讬驻讗 讘讬谉 诇专讘讛 讘讬谉 诇专讘 讛诪谞讜谞讗 讛讗 讻讜诇讛讜 转谞讗讬 驻诇讬讙讬 讗讚专''砖 讘讛讗 讚讛讗 诪讬诇转讗 讚驻砖讬讟讗 讚讘讻诇 讚讜讻转讬 讘讬谉 诇诪注砖专 讘讬谉 诇砖讘讬注讬转 讗讬诇谉 讘转专 讞谞讟讛 讬专拽 讘转专 诇拽讬讟讛 转讘讜讗讛 讜讝讬转讬诐 讘转专 砖诇讬砖 讜注讜讚 拽砖讬讗 讚讘驻' 诪拽讜诐 砖谞讛讙讜 (驻住讞讬诐 谞讗:) 拽讗诪专 专讘讬 砖诪注讜谉 讙讜驻讬讛 讻诇 讛住驻讬讞讬诐 讗住讜专讬谉 讞讜抓 诪住驻讬讞讬 讻专讜讘 砖诪注诪讬讚讛 专讘 谞住讬诐 讙讗讜谉 讘砖诇 砖讘讬注讬转 讛讬讜爪讗讬诐 讘砖诪讬谞讬转 讜谞专讗讛 讛谞讬 诪讬诇讬 诇注谞讬谉 砖讗专 讚讬谞讬 砖讘讬注讬转 讞讜抓 诪诇注谞讬谉 讘讬注讜专 讜注讜讚 谞专讗讛 讚诇讗 讗讬讬专讬 讛讻讗 讗诇讗 讘讗转专讜讙 讚讜拽讗 讜砖诪讗 砖讜诐 讟注诐 讬砖 讜诪讬转讜拽诪讗 砖驻讬专 讛砖转讗 讻专讘讬 砖诪注讜谉 讛讛讬讗 讚讘谞讜转 砖讜讞 砖讘讬注讬转 砖诇讛谉 砖谞讬讛 (砖讘讬注讬转 驻''讛 诪''讗): 

专讘讬谞讜 讞谞谞讗诇

诪"砖 讛转诐 讘讛讜讜讬讛 讚转谞谉 讜诇讬专拽讜转 讚拽转谞讬 讜讗诐 讛讬转讛 砖谞讬讛 谞讻谞住转 诇砖诇讬砖讬转 讜诪"砖 讛讻讗 讙讘讬 讗转专讜讙 讚拽转谞讬 讗诐 讛讬转讛 砖诇讬砖讬转 谞讻谞住讛 诇专讘讬注讬转 讻讜' 讜驻砖讜讟讛 讛讬讗. 



驻讬' 砖讘讟 讚讞讚砖讬诐 讛讜讗 诪谞讬谉 讬诪讜转 讛诇讘谞讛 砖谞"讚 讬诪讬诐 诇讬"讘 讞讚砖 砖讘讟 讚转拽讜驻讛 诇讞砖讘讜谉 讞诪讛 讜讛诐 砖住"讛 讬诪讬诐 诇讬"讘 讞讚砖. 讜砖讘讟 砖诇 讞诪讛 谞拽专讗 爪讜讗专讜住 讘诇砖讜谉 讬讜谉 驻注诪讬诐 砖讘讗讬诐 讟"讜 砖诇 砖讘讟 砖谞转 讛诇讘谞讛 讘讬转专 诪讞爪讬讜 讜诪专讜讘讜 砖诇 砖讘讟 砖谞转 讛讞诪讛. 讜驻砖讟谞讛. 砖讘讟 砖诇 讞讚砖讬 讛诇讘谞讛 讜讗驻讬诇讜 讗诐 讛讬讗 砖谞讛 诪注讜讘专转 专"讛 砖诇讜 砖讘讟 讚讘转专 专讜讘 砖谞讬诐 讗讝诇讬谞谉. 



讗诪专 专讘讛 讗转专讜讙 讘转 砖砖讬转 砖谞讻谞住转 讘砖讘讬注讬转 驻讟讜专 诪谉 讛诪注砖专 讘转专 诇拽讬讟讛 讗讝诇讬谞谉 诇注谞讬谉 诪注砖专 诪驻谞讬 讬讚 讛讻诇 诪诪砖诪砖讬谉 讘讛. 讜讛驻拽专 驻讟讜专 诪谉 讛诪注砖专 讜驻讟讜专讛 诪谉 讛讘讬注讜专 讚讗讝诇讬谞谉 讘转专 讞谞讟讛. 讜讛讗 讘转 砖砖讬转 讛讬讗 诪讬拽诇 讘诪注砖专 讜讘讘讬注讜专. 讜讘转 砖讘讬注讬转 砖谞讻谞住转 诇砖诪讬谞讬转 讞讬讬讘转 讘讘讬注讜专 讜驻讟讜专讛 诪谉 讛诪注砖专 讜讗讜拽讬诪谞讗 诇讞讜诪专讗. 



讜专讘 讛诪谞讜谞讗 讗诪专 讘转 砖砖讬转 砖谞讻谞住转 诇砖讘讬注讬转 诇注讜诇诐 砖砖讬转. 驻讬' 砖讞讬讬讘转 讘诪注砖专. 



讜讘转 砖讘讬注讬转 砖谞讻谞住转 诇砖诪讬谞讬转 诇注讜诇诐 砖讘讬注讬转 讜讗讜转讘讬谞谉 讛讗 讚转谞讬 专"砖 讘谉 讬讛讜讚讛 诪砖讜诐 专"砖 讗转专讜讙 讘转 砖砖讬转 砖谞讻谞住转 诇砖讘讬注讬' 驻讟讜专讛 诪谉 讛诪注砖专 讜诪谉 讛讘讬注讜专. 砖讗讬谉 讚讘专 讞讬讬讘 讘诪注砖专 讗诇讗 讛讙讚诇 讜讛谞诇拽讟 讘讞讬讜讘 讜讘转 砖讘讬注讬转 砖谞讻谞住转 诇砖诪讬谞讬转 驻讟讜专讛 诪谉 讛诪注砖专 讜诪谉 讛讘讬注讜专 砖讗讬谉 诇讱 讚讘专 砖讞讬讬讘 讘讘讬注讜专 讗诇讗 讛讙讚诇 讜讛谞诇拽讟 讘驻讟讜专. 



[住讬驻讗] 拽砖讬讗 诇专讘讛. 讜诇专讘 讛诪谞讜谞' 讚讗诪专 诇注讜诇诐 讘转专 讞谞讟讛 讗讝诇讬谞谉 拽砖讬讗 诇讬讛 专讬砖讗 讜住讬驻讗. 专讬砖讗 拽转谞讬 讗转专讜讙 讘转 砖砖讬转 砖谞讻谞住转 讘砖讘讬注讬转 驻讟讜专 诪谉 讛诪注砖专 讛谞讛 讘转专 诇拽讬讟讛 [讗讝诇讬谞谉] 砖讗讬谉 诇讱 谞诇拽讟 讘砖讘讬注讬转 讜讞讬讬讘 讘诪注砖专. 讜住讬驻讗 谞诪讬 讚拽转谞讬 讘转 砖讘讬注讬转 砖谞讻谞住转 诇砖诪讬谞讬转 驻讟讜专 诪谉 讛讘讬注讜专 讙诐 讝讜 讘转专 诇拽讬讟讛 讗讝诇讬谞谉 砖讗讬谉 诇讱 谞诇拽讟 讘砖诪讬谞讬转 讜讞讬讬讘转 讘讘讬注讜专. 讜诇讗 诪爪讗 驻讬专讜拽. 住讬驻讗 拽砖讬讗 诇专讘讛 讚讗诪专 讘转 砖讘讬注讬转 砖谞讻谞住转 诇砖诪讬谞讬转 讞讬讬讘转 讘讘讬注讜专 [讚讗讝诇讬谞谉] 讗讞专 讞谞讟讛 讜诪转谞讬转讗 转谞讬 驻讟讜专讛 诪谉 讛讘讬注讜专 拽砖讬讗 诇讬讛. 讜驻专讬拽 专讘讛 转谞讗讬 讛讬讗. 



讚转谞讬讗 讗"专 讬讜住讬 讗讘讟讜诇诪讜住 讛注讬讚 诪砖讜诐 讛' 讝拽谞讬诐 [讗转专讜讙] 讗讞专 诇拽讬讟转讜 诇诪注砖专 讜讗讞专 讞谞讟讛 诇砖讘讬注讬转 讻专讘讛. 讜专讘讜转讬谞讜 砖谞诪谞讜 讘讗讜砖讗 讞诇拽讜 讘讝讛 讜驻砖讜讟讛 讛讬讗:






专砖讘"讗

讙讬专住转  讛住驻专讬诐 讻讱 讛讬讗 讘讚讘专讬 专讘讛: 讗转专讜讙 讘转 砖讬砖讬转  讛谞讻谞住转 诇砖讘讬注讬转 驻讟讜专讛 诪谉 讛讘讬注讜专 讜驻讟讜专 诪谉 讛诪注砖专 讘转 砖讘讬注讬转 讛谞讻谞住转 诇砖诪讬谞讬转 驻讟讜专 诪谉  讛诪注砖专 讜讞讬讬讘转 讘讘讬注讜专. 讜讗拽砖讬 注诇讬讛 讗讘讬讬, 讘砖诇诪讗 住讬驻讗 诇讞讜诪专讗, 讻诇讜诪专 讛讗 讚拽讗诪专转  讘住讬驻讗 讞讬讬讘转 讘讘讬注讜专 讗驻讬诇讜 诪住驻拽讗 诇讱 讗讬 讗讝诇讬谞谉 讘讬讛 诇砖讘讬注讬转 讘转专 讞谞讟讛 讻专讘谉 讙诪诇讬讗诇  讜专' 讗诇讬注讝专 讗讜 讘转专 诇拽讬讟讛 讻专讘讜转讬谞讜 砖讘讗讜砖讗 讚讘住诪讜讱, 讗驻讬诇讜 讛讻讬 讗讝诇转 讘讬讛 诇讞讜诪专讗  讜诪讞讬讬讘转 诇讬讛 讘讘讬注讜专 诪砖讜诐 讞讜诪专 砖讘讬注讬转 讚讗讜专讬讬转讗, 讜讻讬讜谉 讚诪讞讬讬讘转 诇讬讛 讘讘讬注讜专 诇讞讜诪专讬谉  诪住驻拽 诪砖讜诐 讛讻讬 驻讟专转 诇讬讛 诪谉 讛诪注砖专 讚专讘谞谉, 讚诪诪讬诇讗 讗讬驻讟专 诇讬讛 讚讛讗 讛驻拽专 讛讜讗 讜讛驻拽专 驻讟讜专  诪谉 讛诪注砖专. 讜讗注"讙 讚讘专讬砖讗 驻讟专转 诇讬讛 谞诪讬 诪谉 讛诪注砖专, 诇讗 拽砖讬讗 诇讬 讜诇讗 诪讬讚讬, 讚讛讜讛 讗诪讬谞讗  讚讛转诐 谞诪讬 诪砖讜诐 讚诪住驻拽讗 诇讱 讗讬 讘转专 诇拽讬讟讛 讗讜 讘转专 讞谞讟讛 讗讝诇转 讘讬讛 诇讞讜诪专讗 讘转专 诇拽讬讟讛 讜讛讜讜  诇讛讜 讻驻讬专讜转 砖讘讬注讬转, 讜诪砖讜诐 讛讻讬 驻讟专转 诇讛讜 诪谉 讛诪注砖专. 讗诇讗 讛砖转讗 讚讗诪专转 讘专讬砖讗 讚讗讬谞讜 讞讬讬讘  讘讘讬注讜专, 讗诇诪讗 拽讬诐 诇讱 讚讘转专 讞谞讟讛 讗讝诇讬谞谉 讘讬讛, 讜住讜驻讗 诪讞讬讬讘转 诇讬讛 讘讘讬注讜专 讜驻讟专转 诪诪注砖专  讚驻讬专讜转 砖讘讬注讬转 谞讬谞讛讜, 讗诇讗 专讬砖讗 讗诪讗讬 驻讟专转 诇讬讛 诪诪注砖专, 讚讗驻讬诇讜 诇专"讙 讚讗讝讬诇 讘讬讛 诇诪注砖专  讘转专 诇拽讬讟讛 讻讬专拽, 讛转诐 讛讜讗 讚讜拽讗 诇注谞讬谉 诪注砖专 砖谞讬  讜诪注砖专 注谞讬, 讗讘诇 驻讬专讜转 砖讬砖讬转 讛谞讻谞住讬谉 讘砖讘讬注讬转 讻讬讜谉 讚讘转专 讞谞讟讛 讗讝诇讬谞谉 讘讛讜 讜讚讛讬转专  谞讬谞讛讜 讗祝 讛谉 讞讬讬讘讬谉 讘诪注砖专, 讚讛讗 诇讗 驻讟专讛 讛转讜专讛 驻讬专讜转 砖讘讬注讬转 诪诪注砖专 诪砖讜诐 砖讘讬注讬转 讗诇讗  诪讚讬谉 讛驻拽专 谞讙注讛 讘讛谉, 讜讻讚讚专砖讬谞谉 (诪讻讬诇转讗 诪砖驻讟讬诐 驻专砖讛 讻) 讜讗讻诇讜 讗讘讬讜谞讬 注诪讱 讜讬转专诐  转讗讻诇 讞讬讬转 讛砖讚讛 (诪砖驻讟讬诐 讻讙, 讬讗) 诪讛 讞讬讛 讗讜讻诇转 讜驻讟讜专讛 诪诪注砖专 讗祝 讗讘讬讜谞讬 注诪讱 讗讜讻诇讬谉  讜驻讟讜专讬谉, 讜讗诐 讻谉 讗诪讗讬 驻讟讜专讛 诪谉 讛诪注砖专. 讜驻专讬拽, 讬讚  讛讻诇 诪诪砖诪砖讬谉 讘讛 讜讗转 讗诪专转 转转讞讬讬讘 讘诪注砖专, 讻诇讜诪专 讗注"驻 砖讗讬谉 驻讬专讜转讬讛 讛驻拽专 诪讚讬谉 转讜专讛  讜讗祝 讛讘注诇讬诐 讗讬谞谉 诪驻拽讬专讬诐 讗讜转讛 诇讚注转, 诪讻诇 诪拽讜诐 讻讬讜谉  砖讛讜讗 爪专讬讱 诇驻专讜抓 砖讚讛讜 诪讞诪转 驻讬专讜转 砖讘讬注讬转 砖讘讜 讜诪转讜讱 讻讱 讙诐 讬讚 讛讻诇 诪诪砖诪砖讬谉 讘讗诇讜 讛讜讜  诇讛讜 讻讛驻拽专, 讜讛诇讻讱 驻讟讜专讬谉 诪谉 讛诪注砖专 讻砖讗专 驻讬专讜转 砖诇 砖讘讬注讬转. 讜专讘 讛诪谞讜谞讗 住讘专 讚砖讬砖讬转  讛谞讻谞住转 诇砖讘讬注讬转 诇讻诇 讚讘专 讛讬讗 砖讬砖讬转, 讚讻讬讜谉 讚讬砖 讘讛 讙讝诇 讜诇讘注诇讬诐 讛讬讗 讗祝 讛讬讗 讞讬讬讘转  讘诪注砖专, 讚诪讞诪转 讙讝诇 讛专讘讬诐 砖诪诪砖诪砖讬谉 讘讛 讜谞讜讟诇讬谉 诪诪谞讛 讘讙讝诇 讗讬谞讛 驻讟讜专讛 讚讛讗 诇讬讻讗 讛驻拽专,  讗讘诇 讘住讜驻讗 诪讜讚讛 诇讬讛 诇专讘讛 讚驻讬专讜转 砖讘讬注讬转 谞讬谞讛讜, 讚讘转专 讞谞讟讛 讗讝诇讬谞谉 诇讻讜诇讬 注诇诪讗 诇注谞讬谉  砖讘讬注讬转, 讜讛诇讻讱 讗驻讬诇讜 诇专"讙 讚讗讝讬诇 讘转专 诇拽讬讟讛 诇注谞讬谉 诪注砖专 讛谞讬 诪讬诇讬 诇砖谞讬 讜注谞讬, 讗讘诇 讻讗谉  驻讬专讜转 砖讘讬注讬转 谞讬谞讛讜 讜讛驻拽专 谞讬谞讛讜 讜驻讟讜专讬谉 诪谉 讛诪注砖专.
讜讗讜转讘讬谞谉 注诇讬讛讜 诪讚专'  砖诪注讜谉 讘谉 讬讛讜讚讛 砖讗诪专 诪砖讜诐 专' 砖诪注讜谉, 讜讗讜拽讬诪谞讗 讘驻诇讜讙转讗 讚讗讘讟讜诇诪讜住 讜专讘讜转讬谞讜 砖讘讗讜砖讗,  讜讗讬谞讛讜 讚讗诪讜专 讻讗讘讟讜诇诪讜住 讚讗诪专 讗转专讜讙 讗讞专 诇拽讬讟讛 诇诪注砖专 讜讗讞专 讞谞讟讛 诇砖讘讬注讬转, 讜讛诇讻讱 讘转  砖讘讬注讬转 讛谞讻谞住转 诇砖诪讬谞讬转 讞讬讬讘转 讘讬注讜专 讻砖谞转 讞谞讟转讜, 讜诪讬谞讛 讚讛讬讗 驻讟讜专讛 诪谉 讛诪注砖专 讚讛讗  驻讬专讜转 讛驻拽专 谞讬谞讛讜, 讜讗注"讙 讚诇注谞讬谉 诪注砖专 讘转专 诇拽讬讟讛 讛谞讬 诪讬诇讬 讘驻讬专讜转 讚注诇诪讗 诇讗讜 讚讛驻拽专  讜谞驻拽讗 诪讬谞讛 诇砖谞讬 讜注谞讬. 讜专' 砖诪注讜谉 驻诇讬讙 讘讬谉 讘讚专讘讜转讬谞讜 讘讬谉 讘讚讗讘讟讜诇诪讜住 讜诪讞诇讜拽转  砖诇讬砖讬转 讛讬讗. 讜讘讘转 砖讬砖讬转 讛谞讻谞住转 诇砖讘讬注讬转 讘讛讗 驻诇讬讙讬 专讘讛 讜专讘 讛诪谞讜谞讗, 讚专讘 讛诪谞讜谞讗 住讘专  讻讬讜谉 讚讘转专 讞谞讟讛 讗讝诇讬谞谉 诇砖讘讬注讬转, 讗诐 讻谉 讝讜 驻讟讜专讛 诪谉 讛讘讬注讜专 讚讘转 砖讬砖讬转 讛讬讗 讜讛诇讻讱  讞讬讬讘转 谞诪讬 讘诪注砖专 讚驻讬专讜转 砖讬砖讬转 谞讬谞讛讜, 讜讗注"讙 讚诇注谞讬谉 诪注砖专 诇讗讘讟讜诇诪讜住 讘转专 诇拽讬讟讛 讛谞讬  诪讬诇讬 诇注谞讬谉 诪注砖专 砖谞讬 讜注谞讬 讗讘诇 讘驻讬专讜转 砖讬砖讬转 砖谞诇拽讟讜 讘砖讘讬注讬转 诇讗 讜讻讚讗诪专讬谞谉 诇注讬诇, 讜讗讬  诪砖讜诐 讚讬讚 讛讻诇 诪诪砖诪砖讬谉 讘讛 讙讝诇 讛讜讗 讜诇讗 讛驻拽专. 讜专讘讛 住讘专 诪诪讬诇讗 讛讜讬 讛驻拽专, 讜讗注"驻 砖讛讜讗  讛驻拽专 砖诇讗 诪讚注转 驻讟讜专 诪谉 讛诪注砖专, 讜讚讗讘讟讜诇诪讜住 砖讗诪专 讘转专 诇拽讬讟讛 诇诪注砖专 讗驻讬诇讜 讘讘转 砖讬砖讬转  砖谞讻谞住讛 诇砖讘讬注讬转 讛讬讗 讜诪砖讜诐 讚讛讻诇 诪诪砖诪砖讬谉, 讗讘诇 讘砖诇 砖讘讬注讬转 砖谞讻谞住讛 讘砖诪讬谞讬转 诇讻讜诇讬 注诇诪讗  驻讟讜专讛 讚砖诇 讛驻拽专 讛讬讗 讜讛驻拽专 驻讟讜专 诪谉 讛诪注砖专, 讜讛讗 讚讗讜拽讬诪谞讗 诇讚专讘讛 讜专讘 讛诪谞讜谞讗  讘讚讗讘讟讜诇诪讜住 讜讻诇 讞讚 诪谞讬讛讜 诪驻专砖 诇讛 诇讚讗讘讟讜诇诪讜住 诇讟注诪讬讛, 讛讜讗 讛讚讬谉 讚讛讜讜 诪爪讬 诇诪讬诪专  讗讬谞讛讜 讚讗诪专 讻专讘谉 讙诪诇讬讗诇, 讗诇讗 讚讗驻砖专 讚讛讗 讚讗讘讟讜诇诪讜住 注讬拽专 讜讚专"讙 诪注讚讜转讜 砖诇 讗讘讟讜诇诪讜住  讛讬讗.
讜讛专讘 讘注诇 讛诪讗讜专 讝"诇 讙专讬住 讘讚住讜驻讗 讚专讘讛, 讞讬讬讘转 讘诪注砖专 讜讞讬讬讘转 讘讘讬注讜专,  讜讘砖诇诪讗 住讜驻讗 诇讞讜诪专讗 讚拽讗诪专 诇讬讛 讗讘讬讬 讛讬讬谞讜 诪讚诪讞讬讬讘 诇讬讛 讘诪注砖专 讻砖注转 诇拽讬讟转讜 讗注"驻 砖讛讜讗  诪讞讬讬讘讜 讘讘讬注讜专 讻砖注转 讞谞讟转讜. 讜讗讬谞讜 谞讻讜谉, 讚诪讻诇 诪拽讜诐 讻讬讜谉 砖讛讜讗 诪驻拽讬专讜 诪讞诪转 住驻拽  砖讘讬注讬转 诪诪讬诇讗 讗讬驻讟专 诇讬讛 诪诪注砖专, 讚诇讗 讬讛讗 讗诇讗 讘砖讗专 砖谞讬 砖讘讜注 讗讟讜 讗讬 诪驻拽专 诇讛讜  诇驻讬专讜转讬讜 诪讬 诇讗 诪讬驻讟专讬 诪诪注砖专.



讛讗 讚转谞讬 专'  砖诪注讜谉: 砖讗讬谉 诇讱 讚讘专 砖讞讬讬讘 讘讘讬注讜专 讗诇讗 讗诐 讻谉 讙讚诇 讘砖讘讬注讬转 讜谞诇拽讟 讘砖讘讬注讬转. 注诇  讻专讞讬谉 诇讗 讻诇诇讗 讻讬讬诇 诇讻讜诇讛讜 讗讬诇谞讬, 讚讗诐 讗讬转讗 诪讗讬 拽讗 诪讜转讬讘 诪讬谞讛 转讬讜讘转讗 诇专讘讛 讜专讘  讛诪谞讜谞讗, 讛讗 讻讜诇讛讜 驻诇讬讙讬 注诇讬讛 讜讻讜诇讛讜 住讘讬专讗 诇讛讜 讚讗讬诇谉 讘转专 讞谞讟讛 诇砖讘讬注讬转, 讗诇讗 专'  砖诪注讜谉 讘讗转专讜讙 讚讜拽讗 拽讗 诪讬讬专讬.





专讬讟讘"讗

讘注讗 诪讬谞讬讛 专壮 讬讜讞谞谉 诪专壮 讬谞讗讬 讗转专讜讙 专状讛 砖诇讜 讗讬诪转 讗状诇 砖讘讟 讻讗讬诇谉. 讗状诇 砖讘讟 讚讞讚砖讬诐 讗讜 砖讘讟 讚转拽讜驻讛. 讻诇讜诪专 讚讬诪讜转 讛讞诪讛 讜诇住讜祝 砖诇砖讬诐 砖诇 讛转拽讜驻讛 谞讻谞住 砖讘讟 讚讞诪讛 讜拽诪讘注讬讗 诇讬讛 讛讗 诪砖讜诐 讚诪住转诪讗 注讚 砖讘讟 讚转拽讜驻讛 砖讚讬谞谉 诇讛 砖谞讻谞住 讛专讘讛 诪谉 讛转拽讜驻讛 讜注讘专讜 专讜讘 讙砖诪讬 砖谞讛. 讜讗驻状讛 讗状诇 砖讘讟 讚讞讚砖讬诐 砖诇 诇讘谞讛 砖讛讜讗 砖讘讟 诪诪砖:



讛讬转讛 砖谞讛 诪注讜讘专转 诪讛讜. 驻讬壮 讗讬诪转讬 讞砖讜讘 砖讘讟 诇讗讬诇谞讜转 砖讘讟 诪诪砖 讗讜 讗讚专 专讗砖讜谉 砖讛讜讗 讘诪拽讜诐 砖讘讟 讜拽诪讘注讬讗 诇讬讛 诪砖讜诐 讚讘砖谞讛 诪注讜讘专转 注诇 讛专讜讘 讗祝 讛讝诪谞讬诐 讜住讚专讬 讘专讗砖讬转 诪砖转谞讬诐 注诇 讛专讜讘 讜讙诐 讞谞讟转 讛讗讬诇谞讜转 讜讗驻状讛 讗状诇 砖讛讜诇讻讬谉 讗讞专 专讜讘 砖谞讬诐 讜讻谉 讛诇讻讛:



讗诪专 专讘讛 讗转专讜讙 讘转 砖讬砖讬转 讛谞讻谞住转 诇砖讘讬注讬转 驻讟讜专讛 诪谉 讛诪注砖专 讜诪谉 讛讘讬注讜专 讜讘转 砖讘讬注讬转 砖讘讬注讬转 讛谞讻谞住转 诇砖诪讬谞讬转 驻讟讜专讛 诪谉 讛诪注砖专 讜讞讬讬讘转 讘讘讬注讜专 讻讱 讛讙专住讗 讘诪拽爪转 住驻专讬诐 讜讛讬讗 讙专砖状讬 讝状诇:



讗状诇 讗讘讬讬 讘砖诇诪讗 住讬驻讗 诇讞讜诪专讗 讜讻讜'. 讜讛状驻 诇驻讬 讙专住讗 讝讜 讘砖诇诪讗 讛讗 讚讗诪专转 讘住讬驻讗 讞讬讬讘转 讘讘讬注讜专 讗驻讬诇讜 诪住驻拽讗 诇讱 讗讬 讗讝诇讬谞谉 讘讛 诇砖讘讬注讬转 讘转专 讞谞讟讛 讻专状讙 讜专状讗 讗讜 讘转专 诇拽讬讟讛 (讜专讘讜转讬谞讜) [讻专讘讜转讬谞讜] 砖讘讗讜砖讗 讚诇拽诪谉 讗驻状讛 讗讝诇转 讘讛 诇讞讜诪专讗 诇注谞讬谉 砖讘讬注讬转 讚讗讜专讬讬转讗 讜诪讞讬讬讘转 诇讛 讘讘讬注讜专 讜讻讬讜谉 讚诪讞讬讬讘转 诇讛 讘讘讬注讜专 诪住驻拽 诇讗 住讙讬讗 讚诇讗 驻讟专转 诇讛 诪诪注砖专 讚讛讗 讛驻拽专 讛讜讗 讜讛驻拽专 驻讟讜专 诪谉 讛诪注砖专 讛讬诇讻讱 讗讝诇转 诇注谞讬谉 砖讘讬注讬转 讚讗讜专讬讬转讗 诇讞讜诪专讗 讜讗注状讙 讚讗转讬 诇讬讚讬 拽讜诇讗 讚驻讟专转 诇讬讛 诪诪注砖专 诇讬转 诇谉 讘讛 讚讛讗 诪注砖专 讚专讘谞谉 讜讗注状讙 讚讘专讬砖讗 谞诪讬 讗讝诇转 诇拽讜诇讗 讜驻讟专转 诇讬讛 诪诪注砖专 诇讗 拽砖讬讗 讚讛转诐 谞诪讬 诪住驻讬拽讗 诪砖讜讬转 诇讬讛 驻讬专讜转 砖讘讬注讬转 诇诪讬讝诇 讘转专 诇拽讬讟讛 讜驻讟讜专讬谉 诪谉 讛诪注砖专 讗讘诇 诪讗讬 讚讗诪专转 讘专讬砖讗 驻讟讜专讛 诪谉 讛讘讬注讜专 讚拽讗 诪拽讬诇转 讘讚讬谞讗 讚讗讜专讬讬转讗 讛讗 拽砖讬讗 诇讬 讚讗诇诪讗 拽讬诐 诇讱 讚讘转专 讞谞讟讗 讗讝诇讬谞谉 讜诪讗讬 讚诪讞讬讬讘转 讘住讬驻讗 讘讘讬注讜专 讜驻讟专转 诪谉 讛诪注砖专 诇讗讜 诪住驻讬拽讗 讛讜讗 讗诇讗 诪讚讬谞讗 讜讗状讻 讘专讬砖讗 讗诪讗讬 驻讟专转 诇讛 诪谉 讛诪注砖专 讚讛讗 讗驻讬壮 诇专状讙 讚讗讝讬诇 诇注谞讬谉 诪注砖专 讘转专 诇拽讬讟讛 讻讬专拽 讛转诐 讛讜讗 诇注谞讬谉 砖谞讬讛 讜砖诇讬砖讬转 讗讘诇 驻讬专讜转 砖讬砖讬转 讛谞讻谞住转 诇砖讘讬注讬转 讻讬讜谉 讚讘转专 讞谞讟讛 讗讝诇讬谞谉 讘讛讜 诇注谞讬谉 砖讘讬注讬转 讜讚讛讬转专讗 谞讬谞讛讜 讗祝 讛诐 讞讬讬讘讬诐 讘诪注砖专 讚讛讗 诇讗 驻讟专讛 转讜专讛 驻讬专讜转 砖讘讬注讬转 诪诪注砖专 讗诇讗 诪讚讬谉 讛驻拽专 讜讻讚讚专砖讬谞谉 讜讗讻诇讜 讗讘讬讜谞讬 注诪讱 讜讬转专诐 转讗讻诇 讞讬转 讛砖讚讛 诪讛 讞讬讛 讗讜讻诇转 讜驻讟讜专讛 诪谉 讛诪注砖专 讗祝 讗讘讬讜谞讬 注诪讱 讗讜讻诇讬谉 讜驻讟讜专讬谉 诪谉 讛诪注砖专 讜讗状讻 讗诪讗讬 驻讟讜专讬谉 诪谉 讛诪注砖专 讜驻专讬拽 讬讚 讛讻诇 诪诪砖诪砖讬谉 讘讛 讜讗转 讗诪专转 诪讞讬讬讘讬 讘诪注砖专 讻诇讜诪专 砖讗讬谉 驻讬专讜转 讗诇讜 讛驻拽专 诪谉 讛讚讬谉 讜讙诐 讗讬谉 讛讘注诇讬诐 诪驻拽讬专讬诐 讗讜转谉 讘讚注转 诪状诪 讻讬讜谉 砖讛讜讗 爪专讬讱 (诇驻专拽) [诇讛驻拽讬专] 砖讚讛讜 诪讞诪转 驻讬专讜转 砖讘讬注讬转 砖讘讜 讜诪转讜讱 讻讱 讬讚 讛讻诇 诪诪砖诪砖讬谉 讙诐 讘讗诇讜 讛状诇 讛驻拽专 讜驻讟讜专讬谉 诪诪注砖专 讻讗诇讜 讛讬讜 驻讬专讜转 砖讘讬注讬转:



讜专讘 讛诪谞讜谞讗. 住讘专 讚诇注讜诇诐 讗讝诇讬谞谉 讘转专 讞谞讟讛 讜诇驻讬讻讱 讘转 砖讬砖讬转 讛谞讻谞住转 诇砖讘讬注讬转 讚讬谉 砖讬砖讬转 讬砖 诇讛 诇讻诇 讚讘专 讜驻讟讜专讬谉 诪谉 讛讘讬注讜专 讜诪讬谞讛 讚讞讬讬讘讬谉 讘诪注砖专 诪砖讜诐 讟注谞讛 讚讬讚 讛讻诇 诪诪砖诪砖讬谉 诇讗 讬讛讘讬谞谉 诇讛 讚讬谉 讛驻拽专 诇驻讜讟专谉 诪谉 讛诪注砖专. 讜讘转 砖讘讬注讬转 讛谞讻谞住转 诇讞壮 驻讟讜专讛 诪谉 讛诪注砖专 讜讞讬讬讘转 讘讘讬注讜专 讚讗讝诇讬谞谉 讘讛讜 讘转专 讞谞讟讛 讚讗驻讬壮 诇专状讙 讚讗讝讬诇 讘转专 诇拽讬讟讛 诇诪注砖专 讛状诪 诇注谞讬谉 砖谞讬讛 讜砖诇讬砖讬转 诇讚讬谉 诪注砖专 砖谞讬 讜诪注砖专 注谞讬 讗讘诇 诇注谞讬谉 讞讬讜讘 诪注砖专 讻讬讜谉 讚驻讬专讜转 砖讘讬注讬转 谞讬谞讛讜 诇讗 住讙讬讗 讚诇讗 诇驻讟专讜 诪诪注砖专 讜讗转讬讗 讚专讘 讛诪谞讜谞讗 讻专讘讛 诪诪砖 讗诇讗 讚专讘讛 驻讜讟专 讘专讬砖讗 诪谉 讛诪注砖讛 诪讟注谞讛 讚讬讚 讛讻诇 诪诪砖诪砖讬谉 讜专讘 讛诪谞讜谞讗 诇讗 讞讬讬砖 诇讛讛讬讗 讟注谞讛 讜诪讞讬讬讘 讘诪注砖专 讻讚讬谞讬讛 讜讗讜转讘讬谞谉 注诇讬讛讜 诪专壮 砖诪注讜谉 讘谉 讬讛讜讚讛 讚讗诪专 诪砖状专 砖诪注讜谉 讜讗讜拽讬诪谞讗 讘驻诇讜讙转讗 讚讗讘讟讜诇诪讜住 讜专讘讜转讬谞讜 砖讘讗讜砖讗 讜讗讬谞讛讜 讚讗诪讜专 讻讗讘讟讜诇诪讜住 讚讗诪专 讗转专讜讙 讗讞专 诇拽讬讟讛 诇诪注砖专 讜讗讞专 讞谞讟讛 诇砖讘讬注讬转 讜讛讬诇讻讱 讘转 砖讘讬注讬转 讛谞讻谞住转 诇砖诪讬谞讬转 讞讬讬讘 讘讘讬注讜专 讻砖注转 讞谞讟转讜 讜诪讬谞讛 讚驻讟讜专讛 诪谉 (讛讘讬注讜专) [讛诪注砖专] 讚讛讗 驻讬专讜转 砖讘讬注讬转 谞讬谞讛讜 讚讗驻讬壮 专状讙 诇讗 讗讝讬诇 讘转专 诇拽讬讟讛 诇诪注砖专 讗诇讗 诇注谞讬谉 砖谞讬讛 讜砖诇讬砖讬转 讚砖讗专 砖谞讬 砖讘讜注 讜专状砖 驻诇讬讙 讘讬谉 讘讚专讘讜转讬谞讜 讘讬谉 讘讚讗讘讟讜诇诪讜住 讜讚注转 砖诇讬砖讬转 讛讬讗 讜讘讘转 砖讬砖讬转 讛谞讻谞住转 诇砖讘讬注讬转 讘讛讗 驻诇讬讙讬 专讘讛 讜专讘 讛诪谞讜谞讗 讚专讘 讛诪谞讜谞讗 住讘专 讻讬讜谉 讚讗讝诇讬谞谉 讘讛 讘转专 讞谞讟讛 讘讬谉 诇砖讘讬注讬转 讘讬谉 诇诪注砖专 讗状讻 讝讜 驻讟讜专讛 诪谉 讛讘讬注讜专 讜讞讬讬讘转 讘诪注砖专 讜诇讗 驻讟专讬谞谉 诇讛讜 诪诪注砖专 (讗诇讗) 诪讟注诪讗 讚讬讚 讛讻诇 诪诪砖诪砖讬谉 讘讛 讜专讘讛 住讘专 讚讗驻状讛 诇讗 住讙讬讗 讚诇讗 诇诪驻讟专讬谞讛讜 诪诪注砖专 讻讬讜谉 讚讬讚 讛讻诇 诪诪砖诪砖讬谉 讘讛 讜讗注状驻 砖讛讜讗 讗驻拽转 砖诇讗 诪讚注转 讜诪状砖 讗讘讟讜诇诪讜住 讚讗讝诇讬谞谉 讘转专 (讞谞讟讛) [诇拽讬讟转讜] 诇诪注砖专 诇注谞讬谉 砖谞讬讛 讜砖诇讬砖讬转 讛讬讗 讜诇讗 诇注谞讬谉 砖讬砖讬转 讛谞讻谞住转 诇砖讘讬注讬转 讜讛讗 讚讗讜拽讬诪谞讗 [讗诇讬讘讬讛] 讟注诪讗 讻讚讻转讘 讛专状讝 讛诇讜讬 讚讻讬讜谉 讚拽转谞讬 讚讛讗 砖讛注讬讚 讻谉 讞砖讬讘 诇讛 诪诇转讗 讚住诪讻讗 讜转讜 讛讗 讚讗讜拽讬诪谞讗 诇专讘讛 讜专讘 讛诪谞讜谞讗 讻讗讘讟讜诇诪讜住 讛状讛 讚讛诪状诇 讚讗讬谞讛讜 讚讗诪讜专 讻专状讙 讗诇讗 讚讗驻砖专 讚讛讗 讚讗讘讟讜诇诪讜住 注讬拽专 讜讚专状讙 诪注讚讜转讜 砖诇 讗讘讟讜诇诪讜住 讛讬讗. 讜讛讗 讚转谞讬 专状砖 砖讗讬谉 诇讱 讚讘专 砖讞讬讬讘 讘讘讬注讜专 讗讗状讻 讙讚诇 讘砖讘讬注讬转 讜谞诇拽讟 讘砖讘讬注讬转 诇讗讜 讻诇诇讗 讻讬讬诇 诇讻诇讛讜 讗讬诇谞讬 讚讗状讻 诪讗讬 诪讜转讘讬谞谉 诪讬谞讬讛讜 诇专讘讛 讜专讘 讛诪谞讜谞讗 讚讛讗 讻诇讛讜 转谞讗讬 驻诇讬讙讬 注诇讬讛 讜讻诇讛讜 住状诇 讚讗讝诇讬壮 讘转专 讞谞讟讛 诇砖讘讬注讬转 讗诇讗 专状砖 讘讗转专讜讙 讚讜拽讗 拽诪讬讬专讬 讝讛讜 驻讬专讜砖 砖诪讜注讛 讝讜 诇驻讬 讙专住讗 讝讜 讗讘诇 讬砖 住驻专讬诐 砖讙讜专住讬谉 讘诪讬诪专讗 (讚专讘讗) [讚专讘讛] 讘住讬驻讗 讘转 砖讘讬注讬转 讛谞讻谞住转 诇砖诪讬谞讬转 讞讬讬讘转 讘诪注砖专 讜讞讬讬讘转 讘讘讬注讜专 讜讻谉 讙讜专住 讛专状讝 讛诇讜讬 讜注诇 讙专住讗 讝讜 住讜诪讱 诪讜专讬 讛专讘 讛诇讜讬 拽专讜讘讜 讝状诇 讜诪驻专砖 讛砖诪讜注讛 讻谉 讚诇讻讗讜专讛 讛讗 讚专讘讛 讚讬谞讗 拽讗诪专 讜诪砖讜诐 讚住讘专 讻专状讙 讚讗讝讬诇 讘转专 讞谞讟讛 诇砖讘讬注讬转 讜讘转专 诇拽讬讟讛 诇诪注砖专 讛讬诇讻讱 讘转 砖讬砖讬转 讛谞讻谞住转 诇砖讘讬注讬转 驻讟讜专讬谉 诪谉 讛诪注砖专 讻砖注转 诇拽讬讟讛 讜讻驻讬专讜转 砖讘讬注讬转 讜驻讟讜专讬谉 诪谉 讛讘讬注讜专 讻砖注转 讞谞讟讛 讜讻驻讬专讜转 砖讬砖讬转 讜讘转 砖讘讬注讬转 讛谞讻谞住转 诇砖诪讬谞讬转 讞讬讬讘转 讘讘讬注讜专 讻砖注转 讞谞讟讛 讻驻讬专讜转 砖讘讬注讬转 讜讞讬讬讘转 讘诪注砖专 讻砖注转 诇拽讬讟讛 讻驻讬专讜转 砖诪讬谞讬转. 讜讗状诇 讗讘讬讬 讘砖诇诪讗 住讬驻讗 诇讞讜诪专讗 讻诇讜诪专 讚住讘专 讗讘讬讬 讚诇注讜诇诐 注谞讬谉 砖讘讬注讬转 讜注谞讬谉 诪注砖专 讗状讗 诇驻讟讜专 砖谞讬讛诐 讜诇讗 诇讞讬讬讘 砖谞讬讛诐 诪谉 讛讚讬谉 讚讗讬 驻讬专讜转 砖讘讬注讬转 讛谉 注状讻 讞讬讬讘讬谉 讘讘讬注讜专 讜驻讟讜专讬谉 诪谉 讛诪注砖专 砖讻谉 讚讬谉 驻讬专讜转 砖讘讬注讬转 讜讗讬 诇讗讜 驻讬专讜转 砖讘讬注讬转 谞讬谞讛讜 讜讚讗讬 讞讬讬讘讬谉 讘诪注砖专 讜驻讟讜专讬谉 诪谉 讛讘讬注讜专 讜讗祝 注诇 讙讘 讚专状讙 讗讝讬诇 讘转专 诇拽讬讟讛 诇诪注砖专 讛状诪 诇注谞讬谉 砖谞讬讛 讜砖诇讬砖讬转 讗讘诇 诇注谞讬谉 砖谞讛 砖讘讬注讬转 讻诇 砖讬砖 诇讜 讚讬谉 砖讘讬注讬转 驻讟讜专 诪诪注砖专 讜讻诇 砖讗讬谉 诇讜 讚讬谉 砖讘讬注讬转 讞讬讬讘 讘诪注砖专 讜诇讛讻讬 拽讗诪专 讘砖诇诪讗 住讬驻讗 讗注状讙 讚讚讬谞讗 讛讜讗 讚驻讟专转 诇讛讜 诪谉 讛诪注砖专 讻讬 诪讞讬讬讘转 诇讛讜 诇讗 拽砖讬讗 诇讬 讻讬讜谉 讚讗讝诇转 讘讛讗 诇讞讜诪专讗 诇讞讬讬讘讜 讘诪注砖专 讻砖注转 诇拽讬讟转讜 讜讻讚讬谞讜 砖诇 专状讙 讘砖讗专 砖谞讬 砖讘讜注 讚讚讬诇诪讗 注讘讚转 讛讻讬 诇讞讜诪专讗 讙讝讬专讛 讗讟讜 砖讗专 砖谞讬 砖讘讜注 讜讗注状讙 讚讛驻拽专 谞讬谞讛讜 讜驻讟讜专讬谉 诪诪注砖专 讚讗讜专讬转讗 拽诪讞讬讬讘转 诇讛讜 讘诪注砖专 讚专讘谞谉 讚讛讗 (转诇诪讜讚) 讻诇 驻讬专讜转 讗讬诇谉 诪注砖专 砖诇讛谉 诪讚专讘谞谉 讛讜讗 讗诇讗 专讬砖讗 驻讟讜专讛 诪谉 讛讘讬注讜专 讗诪讗讬 诪砖讜诐 讚讗讝诇转 讘讛讜 讗讞专 讞谞讟讛 讗状讛 转转讞讬讬讘 讘诪注砖专 讻讚讬谉 驻讬专讜转 砖讬砖讬转 讚讗驻讬诇讜 专状讙 诪讜讚讛 讚诇注谞讬谉 讝讛 讘转专 讞谞讟讛 讗讝诇讬谞谉 讗祝 诇诪注砖专 讜诇讗 讛诇讱 讛讜讗 讘转专 诇拽讬讟讛 讗诇讗 诇注谞讬谉 讞讚砖 讜讬砖谉 讜诇注谞讬谉 砖谞讬讛 讜砖诇讬砖讬转. 讜驻专讬拽 讬讚 讛讻诇 诪诪砖诪砖讬谉 讘讜 讜讗转 讗诪专转 转转讞讬讬讘 讘诪注砖专 讚讻讬讜谉 讚讘砖注转 诇拽讬讟讛 诪讜驻拽专讬谉 诇讻诇 注诇 讻专讞讱 砖诇 讘注诇讬诐 砖讗状讗 诇诪讞讜转 讘讬讚 讘讗讬 注讜诇诐 讗状讗 诇讞讬讬讘讜 讘诪注砖专 诪砖讗状讻 讻砖谞诇拽讟讬谉 讘砖诪讬谞讬转 砖讗讬谉 讬讚 讛讻诇 诪诪砖诪砖讬谉 讘讛谉 讜讗驻砖专 诇讛讞诪讬专 讜诇讞讬讬讘诐 讘诪注砖专:



讜专讘 讛诪谞讜谞讗 讗诪专 讜讻讜'. 讚住讘专 专讘 讛诪谞讜谞讗 讚讜讚讗讬 讗讚讬谞讗 诪讜拽诪讬谞谉 诇讛 讘转专讜讬讛讜 讜诪注砖专 讘转专 砖讘讬注讬转 讙专讬专讗 讜讘讬谉 诇诪注砖专 讚砖讘讬注讬转 讜讘讬谉 诇讘讬注讜专 讘转专 讞谞讟讛 讜诪讜转讘讬谞谉 诇转专讜讬讛讜 诪讚专状砖 讘谉 讬讛讜讚讗 讜讗诪专讬 专讬砖讗 拽砖讬讗 诇专讘 讛诪谞讜谞讗 讚讛讗 讗讬讛讜 讚讗诪专 讞讬讬讘转 讘诪注砖专 讜专状砖 驻讜讟专 讗祝 讘诪注砖专 讜讗转讬讗 讻专讘讛 讜住讬驻讗 拽砖讬讗 讘讬谉 诇专讘讛 讜讘讬谉 诇专讘 讛诪谞讜谞讗 诇专讘讛 拽砖讬讗 讻诇讛 讚专讘讛 诪讞讬讬讘 讘讘讬注讜专 讜讘诪注砖专 讜专状砖 驻讜讟专 讘砖转讬讛谉:



讜诇专讘 讛诪谞讜谞讗 拽砖讬讗 讘讬注讜专 讜讻讜'. 讜讗状转 讜诪讗讬 拽讜砖讬讗 讚讛讗 专讘讛 讘砖讬讟转讬讛 讚专状讙 讗讝讬诇 讘转专 诇拽讬讟讛 诇诪注砖专 讜讘转专 讞谞讟讛 诇砖讘讬注讬转 讜专讘 讛诪谞讜谞讗 谞诪讬 住状诇 讗诇讗 砖讛讜讗 住讜讘专 讚讗祝 专状讙 诇讗 讗讝讬诇 讘转专 诇拽讬讟讛 诇诪注砖专 讗诇讗 讘砖讗专 砖谞讬 砖讘讜注 讗讘诇 讘讛讗 诪注砖专 讘转专 砖讘讬注讬转 讙专讬专讗 讜讻诇 砖驻讟讜专 诪谉 讛讘讬注讜专 讗状讗 诇驻讟专讜 诪诪注砖专 讜讻诇 砖讞讬讬讘 讘讘讬注讜专 讗状讗 诇讞讬讬讘讜 讘诪注砖专 讜讗状讻 转谞讗讬 讛讬讗 讚讛讗 讜讚讗讬 专状砖 讘谉 讬讛讜讚讗 讛讜讗 驻诇讬讙 注诇 专状讙 讚诇讗 讘注讬 讙讚诇 讘驻讟讜专 讜谞诇拽讟 讘驻讟讜专 讜讬状诇 讚讛讗 诇讬转讗 讚讗谞谉 诇讗 诪讜拽诪讬谞谉 讻转谞讗讬 讗诇讗 诪讛讻专讬讞讗 讜讛讻讗 诇讬讻讗 讛讻专讬讞讗 讚专状讙 讚讗诪专 讻专讘讛 讜专讘 讛诪谞讜谞讗 讚诇注讜诇诐 讗讬诪讗 诇讱 讚专状讙 讻专状砖 讘谉 讬讛讜讚讛 讚讛讗 讗谞谉 注状讻 诇讗 砖诪注讬谞谉 诇讬讛 诇专状讙 讗诇讗 讚拽讗诪专 讚讗转专讜讙 砖讜讛 诇讗讬诇谉 诇砖讘讬注讬转 讗讘诇 讚讬谞讬讛 讚讗讬诇谉 讙讜驻讬讛 诇讗 拽转谞讬 讚谞讬讝诇 讘转专 讞谞讟讛 诇注谞讬谉 砖讘讬注讬转 诇讙诪专讬 讜讚讬诇诪讗 住状诇 讚讞谞讟讛 讜诇拽讬讟讛 讘讞讬讜讘 讘注讬谞谉 诇砖讘讬注讬转 讜讘诇讗讜 讛讻讬 诇讗 诪讞讬讬讘 讜诪状讛 诇讗 诪砖谞讬谞谉 讚讗讬谞讛讜 讚讗诪讜专 讻专状讙 讜讗讜拽讬诪谞讗 讻转谞讗讬 诪讚讗讘讟讜诇诪讜住 讘转专 讞谞讟讛 讗讝诇讬谞谉 诇讙诪专讬 诇转状拽 讜驻诇讬讙 讗讚专状砖 讘谉 讬讛讜讚讛 讜专讘讛 讜专讘 讛诪谞讜谞讗 转专讜讬讛讜 讻转状拽 讗诇讗 讚住讘专 专讘 讛诪谞讜谞讗 讚诪注砖专 讘转专 砖讘讬注讬转 讙专讬专 诇诪注砖专 讜讛砖转讗 讗驻砖专 诇讜诪专 讚专状讙 讻讗讘讟讜诇诪讜住 住状诇 讜讙壮 诪讞诇讜拽转 讘讚讘专 专状砖 讘谉 讬讛讜讚讛 讜讗讘讟讜诇诪讜住 诪砖讜住 讛壮 讝拽谞讬诐 讜专讘讜转讬谞讜 砖讘讗讜砖讗 讜专讘讛 讜专讘 讛诪谞讜谞讗 讻讗讘讟讜诇诪讜住 讜讛诇讻讛 讻讜转讬讛 讜讗诇讬讘讗 讚专讘 讛诪谞讜谞讗. 讜专壮 讗诇讬注讝专 讚讗诪专 诇注讬诇 讗转专讜讙 砖讜讛 诇讗讬诇谉 诇讻诇 讚讘专 讗祝 讛讜讗 讗驻砖专 讚住讘专 讻讗讘讟讜诇诪讜住 诇注谞讬谉 砖讬砖讬转 讜砖讘讬注讬转 讜砖诪讬谞讬转 讜讻专讘 讛诪谞讜谞讗 讜诪讬讛讜 诇讗 讗讜拽讬诪谞讗 诇注讬诇 诇专讘 讛诪谞讜谞讗 讻专壮 讗诇讬注讝专 诪砖讜诐 讚诇讗 讗转驻专砖 诇谉 讘讛讚讬讗 住讘专转 讚专壮 讗诇讬注讝专 讘讗讬诇谉 讜讻讚讻转讬壮 诇注讬诇 讘诪讗讬 讚诇讗 讗讜拽讬诪谞讗 诇讬讛 讻专状讙 讝讛讜 驻讬专讜砖 砖诪讜注讛 讝讜 诇诪讜专讬 谞状专 讜讛讬讗 谞讜讞讛 讜诪讞讜讜专转 讘注讬谞讬 讘诪讛 砖讛讜住驻谞讜 讘讛 诇拽讞 讜讘讬讗讜专 讜讛讗 讚讗诪专讬谞谉 砖讘讬注讬转 诪讗谉 讚讻专 砖诪讬讛 讞住讜专讬 诪讞住专讗 讜讻讜壮 诪住转讘专讗 讚诇讗讜 讚诪讞住专讗 诪诪砖 讗诇讗 诇讜诪专 讚讛状拽 讗转专讜讙 讘转专 诇拽讬讟讛 诇诪注砖专 讘诇讘讚:





讛诪讗讬专讬

讗讞专 砖讘讬讗专谞讜 注诇 讛讗转专讜讙 砖讛讜讗 砖讜讛 诇讬专拽 诇注谞讬谉 诪注砖专 讜诇讗讬诇谉 诇注谞讬谉 砖讘讬注讬转 讗转专讜讙 讘转 砖砖讬转 讛谞讻谞住转 诇砖讘讬注讬转 讗驻讬诇讜 诇讗 讛讬转讛 讘砖砖讬转 讗诇讗 讻讝讬转 讗讜 砖谞讞谞讟讛 诇讘讚 讜谞注砖讬转 讘砖讘讬注讬转 讻讘讚 讜谞诇拽讟讛 讘讜 驻讟讜专讛 诪谉 讛诪注砖专 砖讛专讬 谞诇拽讟讛 讘砖讘讬注讬转 讜驻讟讜专讛 诪谉 讛讘讬注讜专 砖讛专讬 诇注谞讬谉 讘讬注讜专 驻讬专讜转 砖砖讬转 讛诐 讜诪讙讚讜诇讬 讛诪讞讘专讬诐 诪讞诪讬专讬诐 诇讚讜谞讛 讻砖诇 砖讘讬注讬转 讜诇讬诇讱 讘讛 驻注诪讬诐 讗讞专 讞谞讟讛 驻注诪讬诐 讗讞专 诇拽讬讟讛 讜讛讻诇 诇讛讞诪讬专 讜讻谉 讬砖 驻讜住拽讬诐 诇讙诪专讬 砖讛讗转专讜讙 讛讜诇讻讬谉 讘讜 讗讞专 诇拽讬讟讛 诇注谞讬谉 砖讘讬注讬转 讻诪讜 砖讬转讘讗专 讘住诪讜讱 讜讘转 砖讘讬注讬转 讛谞讻谞住转 诇砖诪讬谞讬转 讜谞诇拽讟讛 讘砖诪讬谞讬转 讞讬讬讘转 讘诪注砖专 讜讞讬讬讘转 讘讘讬注讜专 砖讛专讬 诇注谞讬谉 砖讘讬注讬转 讗讞专 讞谞讟讛 讛讜讗 谞讚讜谉 讜讞讬讬讘 诇讘注专谉 讻讚讬谉 驻讬专讜转 砖讘讬注讬转 讘讝诪谉 讛讘讬注讜专 讜砖讗专 讗讬诇谞讜转 谞讞谞讟讛 讘砖砖讬转 讜谞讻谞住讛 讘砖讘讬注讬转 诇注讜诇诐 砖砖讬转 讜讘转 砖讘讬注讬转 讛谞讻谞住讛 讘砖诪讬谞讬转 诇注讜诇诐 砖讘讬注讬转 讜讬砖 诪讜专讬诐 讘砖谞讻谞住讛 诇注讜谞转 讛诪注砖专讜转 讘砖砖讬转 讘转讘讜讗讛 讜讘拽讟谞讬转 讜讘讗讬诇谞讜转 讻诪讜 砖讻转讘谞讜 诇诪注诇讛.



讜砖诪讜注讛 讝讜 砖诇 砖砖讬转 讛谞讻谞住转 诇砖讘讬注讬转 诪讘讜诇讘诇转 讘讬讚 诪驻专砖讬诐 讜专讜讗讛 讗谞讬 诇讛注讬专讱 讘讘讬讗讜专讛 讚专讱 拽爪专讛 讜讛讜讗 砖谞专讗讛 诇讬 砖讝讛 砖讗诪专 专讘讛 讗转专讜讙 讘转 砖砖讬转 专"诇 砖谞讞谞讟讛 讘砖砖讬转 讜谞讻谞住讛 诇砖讘讬注讬转 讜谞诇拽讟讛 讘讜 驻讟讜专讛 诪谉 讛诪注砖专 讜驻讟讜专讛 诪谉 讛讘讬注讜专 讛讜讗 诪驻谞讬 砖讛讜讗 住讜讘专 砖讗转专讜讙 诇注谞讬谉 诪注砖专 讛讜诇讻讬谉 讘讜 讗讞专 诇拽讬讟讛 讜讛专讬 讛讜讗 砖诇 砖讘讬注讬转 讜讛讜讗 讛驻拽专 讜讗讬谉 讻讗谉 诪注砖专 讗讘诇 诇注谞讬谉 砖讘讬注讬转 讛讜诇讻讬谉 讘讜 讗讞专 讞谞讟讛 讜讛专讬 讛诐 驻讬专讜转 砖砖讬转 讜诪讜转专讬谉 讘砖讘讬注讬转 讜讗讬谉 爪专讬讱 诇讘注专谉 讜讗转专讜讙 讘转 砖讘讬注讬转 砖谞讻谞住讛 诇砖诪讬谞讬转 专"诇 砖谞讞谞讟讛 讘砖讘讬注讬转 讜诇拽讟讛 讘砖诪讬谞讬转 讞讬讬讘转 讘诪注砖专 诪谉 讛讚专讻讬诐 砖讛讝讻专谞讜 讜讘讗讛 诇讚注转 专讘谉 讙诪诇讬讗诇 砖讗诪专 讗转专讜讙 砖讜讛 诇讗讬诇谉 诇砖讘讬注讬转 讜诇讬专拽 诇诪注砖专 讜讗讘讬讬 讛讬讛 住讘讜专 砖诇讗 讛讜讞诇讟 讛诪讗诪专 讗爪诇 专讘讛 诇讛讜爪讬讗 讗转专讜讙 诪讚讬谉 讗讬诇谉 诇讬诇讱 讘讜 讗讞专 诇拽讬讟讛 诇诪注砖专 讗诇讗 诇讛讞诪讬专 讛讜讗讬诇 讜讙讚诇 注诇 讻诇 诪讬诐 讗讘诇 讘讝诪谉 砖讛讜讗 拽讜诇讗 诇讗 讗诇讗 诇讚讜谞讜 讗讞专 讞谞讟讛 讻砖讗专 讗讬诇谞讜转 讜砖诇讗 讻专讘谉 讙诪诇讬讗诇 讜讝讛讜 砖讛拽砖讛 讘砖诇诪讗 住讜驻讗 诇讞讜诪专讗 讻诇讜诪专 砖讗诪专转 注诇讬讛 讞讬讬讘转 讘讘讬注讜专 诪谉 讛讚讬谉 讜诪转讜专转 讞谞讟讛 讜讻谉 砖讞讬讬讘转 讘诪注砖专 诪转讜专转 诇拽讬讟讛 讜诇讞讜诪专讗 讗诇讗 专讬砖讗 驻讟讜专讛 诪谉 讛讘讬注讜专 讜诪谉 讛讚讬谉 诪转讜专转 讞谞讟讛 讗讘诇 诪"诪 转转讞讬讬讘 讘诪注砖专 诪转讜专转 讞谞讟讛 讜讛砖讬讘讜 讗祝 诇讚注转讱 讛讬讗讱 转转讞讬讬讘 讘诪注砖专 讜讛专讬 讬讚 讻诇 诪诪砖诪砖讬谉 讘讛 讜讛讬讗 讛驻拽专 讜讗注"驻 砖讗讬谉 讘讛 砖讘讬注讬转 诇讚注转讱 诪"诪 讛专讬 讛讜讗 诪转讬讗砖 诪讛诐 讜讛讗讬讱 转讞讬讬讘诐 讘诪注砖专 讜讗注"驻 砖讗讬谉 讗讜诪专讬谉 讻谉 讘砖讗专 讗讬诇谞讜转 砖讗专 讗讬诇谞讜转 讗讬谉 讛讚讘专 诪爪讜讬 诇讬讻谞住 驻讬专讜转 砖砖讬转 讘砖讘讬注讬转 讜讗诐 讗讬专注 讻谉 诇驻注诪讬诐 讗讬谞讜 诪爪讜讬 讜谞讻专 讛讚讘专 诇讻诇 讜讗讬谉 诪诪砖诪砖讬谉 讘讛 讗讘诇 讗转专讜讙 砖讘讻诇 讛砖谞讬诐 谞讞谞讟讬诐 讘砖谞讛 讗讞转 讜谞诇拽讟讬诐 讘讗讞专转 讬讚 讛讻诇 诪爪讜讬讛 讘讻诇 砖谞讛 诇诪砖诪砖 讘讛诐 讜讗祝 讗诐 转诇讱 讘讛诐 讗讞专 讞谞讟讛 讗讬谉 诇讱 诇讞讝专 诇讞讬讬讘诐 讘诪注砖专 讜诪"诪 诇讗 讛讜爪专讱 专讘讛 诇讚注转 注爪诪讜 诇讟注诐 讝讛 砖诪讗诪专 诪讜讞诇讟 讛讜讗 讗爪诇讜 诇讬诇讱 讘讜 讗讞专 诇拽讬讟讛 诇诪注砖专 讗祝 诇拽讜诇讗 讜专讘 讛诪谞讜谞讗 讞诇拽 注诐 砖谞讬讛诐 专"诇 注诇 专讗砖 讛砖诪讜注讛 讜注诇 住讜驻讛 讜诇注谞讬谉 诪注砖专 讜诇讗 讞诇拽 注诇 讛讘讬注讜专 讜讛讜讗 住讜讘专 砖讗转专讜讙 砖讜讛 诇讗讬诇谉 讘讻诇 讚讘专 讻专' 讗诇讬注讝专 讜讛讬诇讻讱 讘转 砖砖讬转 讛谞讻谞住转 诇砖讘讬注讬转 诇注讜诇诐 砖砖讬转 讜讞讬讬讘转 讘诪注砖专 讜驻讟讜专讛 诪谉 讛讘讬注讜专 讜讗讬谞讜 住讜讘专 讟注诐 讬讚 讛讻诇 诪诪砖诪砖讬谉 讘讛 砖讛讘注诇讬诐 谞讜讟诇讬谉 讗讜转诐 讗讞专 砖讛诐 讘谞讬 砖砖讬转 讜讗讜住驻讬谉 讗讜转诐 讘转讜讱 讛讘讬转 讘砖讘讬注讬转 讜讘转 砖讘讬注讬转 讛谞讻谞住转 讘砖诪讬谞讬转 诇注讜诇诐 砖讘讬注讬转 讜驻讟讜专讛 诪谉 讛诪注砖专 讜讞讬讬讘转 讘讘讬注讜专 讜讛砖讬讘讜 诪诪讛 砖讗诪专 专' 砖诪注讜谉 讗转专讜讙 讘转 砖砖讬转 讛谞讻谞住转 诇砖讘讬注讬转 驻讟讜专讛 诪谉 讛诪注砖专 讜讻讜' 砖讗讬谉 诇讱 讚讘专 讜讻讜' 讜注拽专 讛拽讜砖讬讗 诇讚注转讬 注诇 诪讛 砖讛砖讜讜 专讘讛 讜专讘 讛诪谞讜谞讗 讗转 诪讚讜转讬讛诐 诇注谞讬谉 讘讬注讜专 诇讜诪专 砖讛讜诇讻讬谉 讗讞专 讞谞讟讛 讜讘讻讗谉 讗诪专 讘住讜祝 讛砖诪讜注讛 砖讘转 砖讘讬注讬转 讛谞讻谞住转 诇砖诪讬谞讬转 驻讟讜专讛 诪谉 讛讘讬注讜专 讗诇诪讗 砖讗讬谞讜 讛讜诇讱 讗讞专 讞谞讟讛 讜讗注"驻 砖讛拽砖讛 诇专讘 讛诪谞讜谞讗 诪专讗砖 讛砖诪讜注讛 讜诇诪注砖专 诪"诪 诪转讜讱 砖讘讗讛 诇讬讚讜 讛讝讻讬专 讻诇 诪讛 砖讛讜拽砖讛 诇讜 诪讚讘专讬 专' 砖诪注讜谉 讛谉 诇砖谞讬讛诐 讛谉 诇讗讞讚 诪讛诐 讗讘诇 诇讗 讛讬转讛 注拽专 讛讻讜谞讛 讗诇讗 诇讛拽砖讜转 诇砖谞讬讛诐 讘诪讛 砖谞砖转讜讜 砖谞讬讛诐 诇讬诇讱 讗讞专 讞谞讟讛 诇讘讬注讜专 讜注诇 诪讛 砖讛讬转讛 注拽专 讛拽讜砖讬讗 讘讗 讛转讬专讜抓 讜讗诪专 转谞讗讬 讛讬讗 讜讬砖 讘讛诐 转谞讗 砖讛讜讗 讗讜诪专 讻诪讜转讜 讜讛讜讗 专' 讬讜住讬 讘谉 讗讘讟讜诇诪讜住 砖讗诪专 讘讛讚讬讗 讗讞专 诇拽讬讟讛 诇诪注砖专 讜讗讞专 讞谞讟讛 诇砖讘讬注讬转 讜讝讛讜 砖讛讜爪专讱 诇讜诪专 讞住讜专讬 诪讬讞住专讗 讜讛讻讬 拽转谞讬 讜讻讜' 讜讗注"驻 砖讛讬讛 讬讻讜诇 诇讜诪专 砖专讘谉 讙诪诇讬讗诇 讜专' 讗诇讬注讝专 驻讜住拽讬谉 讻讚讘专讬讛诐 诇注谞讬谉 砖讘讬注讬转 讗讜 砖专讘谉 讙诪诇讬讗诇 讗讜诪专 讻讚讘专讬 专讘讛 诪讻诇 讜讻诇 讜专' 讗诇讬注讝专 讻专讘 讛诪谞讜谞讗 诪讻诇 讜讻诇 谞讜讞 诇讜 诇讛讘讬讗 讝讜 砖诇 专' 讬讜住讬 诪诪讛 砖谞诪谞讜 讘讛 专讘讜转讬谞讜 诇讛砖诪讬注谞讜 砖讗讬谉 讘讚讘专 讝讛 诇讛拽砖讜转 诪转谞讗 诇转谞讗 诪驻谞讬 砖讛讚讘专 讘诪讞诇拽转 讙讚讜诇讛 讘讬谉 讛转谞讗讬诐 砖讗祝 专讘讜转讬谞讜 讞讚砖讜 讘讜 砖讬讟讛 讗讞专转 砖诇讗 讻讚讘专讬 讗讞讚 诪讛诐 诇讜诪专 砖讗祝 诇讘讬注讜专 讛讜诇讻讬谉 讗讞专 诇拽讬讟讛 讘讬谉 诇拽讜诇讗 讘讬谉 诇讞讜诪专讗 讜讻诇 砖讻谉 诇诪注砖专 讜讗诐 转砖讗诇 诇注拽专 讚讘专讬讜 砖诇 专' 砖诪注讜谉 诪讛 讛讜讗 砖讘专讗砖 砖诪讜注转讜 谞讜转谉 讟注诐 诇诪注砖专 讜讘住讜驻讛 谞讜转谉 讟注诐 诇讘讬注讜专 讬砖 诇讜诪专 砖专讗砖 砖诪讜注转讜 驻讟讜专讛 诪谉 讛讘讬注讜专 诪谉 讛讚讬谉 讗讞专 砖谞讞谞讟 讘砖砖讬转 讜讛讜爪专讱 诇讬转谉 讟注诐 诇诪讛 砖驻讜讟专讜 诪谉 讛诪注砖专 讗讞专 砖讗讬谉 诪讞诇讬讟 住讘专转讜 诇讬诇讱 讘讜 讗讞专 诇拽讬讟讛 讜讘住讜驻讛 驻讟讜专讛 诪谉 讛诪注砖专 诪谉 讛讚讬谉 讛讜讗讬诇 讜讗祝 诇诪注砖专 讗讬谞讜 讛讜诇讱 讗讞专 诇拽讬讟讛 讜讛讜爪专讱 讛讟注诐 诇诪讛 砖驻讜讟专讜 诪谉 讛讘讬注讜专 讜诇注谞讬谉 驻住拽 讗讬谉 讛讜诇讻讬谉 讗讞专 诇拽讬讟讛 讗祝 诇讗转专讜讙 讗祝 诇诪注砖专 诇讘讚 讗讘诇 诇注专诇讛 讜专讘注讬 讜砖讘讬注讬转 讗讞专 讞谞讟讛 讻诪讜 砖讻转讘谞讜 讜诪讗讞专 砖讻谉 讗讬谉 讗谞讜 爪专讬讻讬谉 诇讚拽讚拽 讘讚讘专讬讜 讗诐 讛讜讗 讗讜诪专 讻谉 诇注谞讬谉 注专诇讛 讜专讘注讬 讗诐 诇讗讜 讗诇讗 砖讛讚讘专讬诐 谞专讗讬谉 砖诇讗 讗诪专讛 讻谉 诇注谞讬谉 砖讘讬注讬转.



讝讛讜 诪讛 砖谞专讗讛 诇讬 讘讘讬讗讜专讛 砖诇 砖诪讜注讛 讝讜 讘拽爪讜专 讜讙讚讜诇讬 讛专讘谞讬诐 驻讬专砖讜讛 讘讚专讱 讗讞专转 讜讘谞住讞讗 讗讞专转 讜讻谉 讛专讘讛 诪驻专砖讬诐 讛讗专讬讻讜 讘讛 讘砖讬讟讛 讗讞专转 讗诇讗 砖讗讬谉 驻住拽 砖诇讛 诪砖转谞讛 诇讘诇讘讜诇 讛驻讬专讜砖讬诐 讜诪"诪 讬砖 砖驻住拽讜 讘讛 讻专讘讜转讬谞讜 砖讗祝 讘砖讘讬注讬转 讛讜诇讻讬谉 讘讜 讗讞专 诇拽讬讟讛 讜讛讚讘专讬诐 谞专讗讬谉 诪住转诐 诪砖谞讛 讛讗诪讜专讛 讘砖诇讬砖讬 砖诇 住讜讻讛 诇"讟 讗' 讗诇讗 砖讻讘专 讘讬讗专谞讜讛 诇讚注转 讛讗讜诪专讬诐 砖诇讗 谞讗诪专 讻谉 讗诇讗 诇讛讞诪讬专 讜讛讜讗 注拽专 讛讚讘专讬诐 讻诪讜 砖讻转讘谞讜 砖诐:





转讜住驻讜转 专讬"讚

讗诪专 诇讬' 讗讘讬讬 讘砖诇诪讗 住讬驻讗 诇讞讜诪专讗 讗诇讗 专讬砖讗 驻讟讜专讛 诪谉 讛讘讬注讜专 讗诪讗讬 讚讗诪专讬' 讝讬诇 讘转专 讞谞讟讛 讗讬 讛讻讬 讬转讞讬讬讘 讘诪注砖专 驻讬' 讗讘讬讬 专讜爪讛 诇讚拽讚拽 诪讚讘专讬 专讘讛 专讘讜 讚驻砖讬讟讗 诇讬' 讚讗转专讜讙 诇讙讘讬 砖讘讬注讬转 讘转专 讞谞讟讛 讗讝诇讬' 讜讗诪专 诇讜 讘砖诇诪讗 诪住讬驻讗 讚讗诪专转 讗转专讜讙 讘转 砖讘讬注讬转 讛谞讻谞住转 诇砖诪讬谞讬转 讚讞讬讬讘转 讘讘讬注讜专 讗讬谞讜 讬讻讜诇 诇诇诪讜讚 讚拽讬诐 诇讱 讚讘转专 讞谞讟转 讗讝诇讬' 讜诪砖"讛 讞讬讬讘转 讘讘讬注讜专 讚讗注"讙 讚讛讜讛 诪住驻拽讗 诇讱 讗讬 讘转专 讞谞讟讛 讗讝诇讬' 讗讬 讘转专 诇拽讬讟讛 讗讝诇讬谞谉 诪住驻讬拽讗 谞诪讬 讛讬讬转 讞诪讬专 讜讛讬讬转 讗讜诪专 砖讞讬讬讘转 讘讘讬注讜专 讚讚讬诇诪讗 讘转专 讞谞讟讛 讗讝诇讬谞谉 讗诇讗 专讬砖讗 讚讗诪专转 讗转专讜讙 讘转 砖砖讬转 砖谞讻谞住转 诇砖讘讬注讬转 驻讟讜专讛 诪谉 讛讘讬注讜专 讗诪讗讬 讚讗诪专讬' 拽讬诐 诇谉 讚诇注谞讬谉 砖讘讬注讬转 讘转专 讞谞讟讛 讗讝诇讬' 讜讻讬讜谉 讚讞谞讟讛 讘砖砖讬转 讗注"讙 砖谞讙诪专讛 讜谞诇拽讟讛 讘砖讘讬注讬转 讗谞讜 诪拽讬诇讬诐 讜讛讜诇讻讬诐 讘转专 讞谞讟讛 讜驻讟讜专讛 诪谉 讛讘讬注讜专 讜讻讬讜谉 讚拽讬诐 诇讱 讚讘转专 讞谞讟讛 讗讝诇讬' 诇讙讘讬 砖讘讬注讬转 讜讗讬谉 注诇讬' 讚讬谉 砖讘讬注讬转 讻诇诇 讗诪讗讬 驻讟专转 诇讛 诪谉 讛诪注砖专 讗驻讬诇讜 讗转"诇 讚住"诇 讻专讘谉 讙诪诇讬讗诇 讚讗诪专 讗转专讜讙 讗注"讙 讚诇注谞讬谉 砖讘讬注讬转 讗讝诇讬' 讘转专 讞谞讟讛 诇注谞讬谉 诪注砖专 讗讝诇讬' 讘转专 诇拽讬讟讛 讜讛专讬 谞诇拽讟 讘砖讘讬注讬转 讜诪讛 讘讻讱 讗诐 谞诇拽讟 讘砖讘讬注讬转 讜讻讬 砖谞转 砖讘讬注讬转 驻讜讟专转 诪谉 讛诪注砖专讜转 讛驻拽专 讛谞讜讛讙 讘砖讘讬注讬转 驻讜讟专 诪谉 讛诪注砖专 讜诇讗 诪讘注讬讗 讗驻拽注转讗 讚诪诇讻讗 讗诇讗 讗驻讬诇讜 讘砖讗专 砖谞讬 砖讘讜注 讗诐 讗讚诐 诪驻拽讬专 砖讚讛讜 驻讟讜专 诪谉 讛诪注砖专讜转 讜讻讬讜谉 砖讘讗转专讜讙 讝讛 讗讬谉 讚讬谉 砖讘讬注讬转 谞讜讛讙 讘讜 讜讗讬谞讜 讛驻拽专 诇诪讛 诇讗 讬转讞讬讬讘 讘诪注砖专 讗诐 转专爪讛 诇讜诪专 讘转专 诇拽讬讟转讜 注讬砖讜专讜 讗讛谞讬 诇谉 讛讗讬 砖诇讗 谞诇讱 讗讞专 砖谞讛 砖讬砖讬转 诇谞讛讜讙 讘讜 诪注砖专 注谞讬 讬转谉 讘砖讘讬注讬转 诪注砖专 专讗砖讜谉 讜诪注砖专 砖谞讬 讚诇讗 转拽专讬 砖谞转 讛诪注砖专 砖讗讬谉 谞讜讛讙 讘讛 诪注砖专 砖谞讬 讗诇讗 砖诇讬砖讬转 讜砖砖讬转 讗讘诇 讘砖讘讬注讬转 讬谞讛讜讙 讘讛 诪注砖专 专讗砖讜谉 讜诪注砖专 砖谞讬 讜诪讛讚专 诇讬' 专讘讛 讬讚 讛讻诇 诪诪砖诪砖讬谉 讘讛 讜讛讜"诇 讻讬 讛驻拽专 讜驻讟讜专 诪谉 讛诪注砖专讜转 讜讗讬诇讜 讛讬' 讻诇 讛驻专讚住 诪诇讗 讗转专讜讙讬诐 砖讛讬' 讬讻讜诇 诇砖讜诪专讜 讛讬' 讞讬讬讘 讘诪注砖专 讗诇讗 砖讗讬谉 讚专讱 诇谞讟讜注 讻诇 讛驻专讚住 讗转专讜讙讬诐 讜专讘 讛诪谞讜谞讗 驻诇讬讙 注诇讬' 讚专讘讛 讜讗诪专 讻讬讜谉 讚讗讬讛讜 诇讗 讗驻拽专讬' 诪讚注转讬' 讜专讞诪谞讗 谞诪讬 诇讗 讗驻拽专讬' 讗讬谞讜 讚讬谉 砖讬驻讟讜专 诪谉 讛诪注砖专讜转 诪驻谞讬 诪砖诪讜砖 讛讬讚讬诐 砖讙讝诇 讛讜讗 讘讬讚谉 讛讬诇讻讱 讗转专讜讙 讘转 砖砖讬转 讛谞讻谞住转 讘砖讘讬注讬转 诇注讜诇诐 砖砖讬转 讜驻讟讜专 诪谉 讛讘讬注讜专 讜讞讬讬讘 讘诪注砖专 讜讛讗讬 讞讬讬讘 讘诪注砖专 诇专"讗 讻讚讗讬转 诇讬' 讜诇专"讙 讻讚讗讬转 诇讬' 诇专"讗 讚讗讝讬诇 讘转专 讞谞讟讛 讚讬谞讜 讻砖谞讛 砖砖讬转 诪注砖专 专讗砖讜谉 讜诪注砖专 注谞讬 讜诇专"讙 讚讗诪专 讘转专 诇拽讬讟转讜 注讬砖讜专讜 讚讬谞讜 讻砖谞讛 砖讘讬注讬转 诪注砖专 专讗砖讜谉 讜诪注砖专 砖谞讬 讜讘转 砖讘讬注讬转 讛谞讻谞住转 诇砖诪讬谞讬转 诇注讜诇诐 砖讘讬注讬转 讜讞讬讬讘转 讘讘讬注讜专 讻讚讬谉 砖讘讬注讬转 讜讻讬讜谉 砖讞讬讬讘转 讘讘讬注讜专 驻讟讜专讛 诪谉 讛诪注砖专 讚讛驻拽专 讻诇 讚讛讜 讘砖讗专 砖谞讬 砖讘讜注 驻讜讟专 讻"砖 讗驻拽注转讗 讚诪诇讻讗:





讜专讘 讛诪谞讜谞讗 住讘专 讻讬讜谉 讚讗讬谞讜 讞讬讬讘 讘讘讬注讜专 讗讬谉 诪砖诪讜砖 讛讬讚讬诐 讘讙讝诇 驻讜讟专讜 诪谉 讛诪注砖专 讜讛讗 讚拽讗诪专 讗讘讟讜诇诪住 讗讞专 诇拽讬讟转讜 注讬砖讜专讜 诇诪讬诪专讗 讚诇讗 讬讛讘讬' 诇讬' 讚讬谉 砖砖讬转 诪注砖专 注谞讬 讗诇讗 讚讬谉 砖讘讬注讬转 诪注砖专 专讗砖讜谉 讜诪注砖专 砖谞讬 讻讱 谞"诇 驻转专讜谉 讻诇 砖讬讟讛 讝讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讬转讬讘讬 讻讜' 诇讗 讙讚诇 讘讞讬讜讘 讛住"讚 讜讗讞"讻 诪"讛 讗讗"讻 讙讚诇 讻讜' 讻爪"诇:


转讜住' 讘讚"讛 讗讜 砖讘讟 讻讜' 讜拽砖讬讗 讗诪讗讬 诇讗 讘注讬 讻讜' 诪讻讗谉 注讚 住讜祝 讛讚讬讘讜专 讘转"讬 讗讬谞讜 讜拽"诇:


讘讚"讛 讬讚 讛讻诇 讻讜' 诇讻诇 讚讘专 讻砖讗专 讗讬诇谞讜转 讚讻讜诇讛讜 诪讜讚讜 讚讘转专 讞谞讟讛 讗驻讬' 讛讻讬 驻讟讜专讬谉 讻讜': 讘讚"讛 砖讗讬谉 诇讱 讻讜' 诪诇注谞讬谉 讘讬注讜专 讜注讜讚 谞专讗讛 讚诇讗 讻讜' 讻爪"诇:





专砖"砖

讙诪专讗 讗"专 讗转专讜讙 讘转 砖砖讬转 讻讜' 讜驻讟讜专讛 诪谉 讛讘讬注讜专. 诇驻诪砖"讻 讛转讜住' 讘讚"讛 砖讗讬谉 诇讱. 诇讞诇拽 讘讬谉 讘讬注讜专 诇砖讗专 讚讬谞讬 砖讘讬注讬转 讛诇"诇 专讘讜转讗 讟驻讬 讚驻讟讜专 讗祝 诪砖讘讬注讬转 讗诇讗 讗讙讘 住讬驻讗 讚讗砖诪注讬谞谉 讚讗祝 讘讘讬注讜专 讞讬讬讘 谞拽讬讟 讘专讬砖讗 讙诐 讻谉 讘讬注讜专:



专砖"讬 讚"讛 讗"诇 讗讘讬讬. 讻讚转谞讬讗 讘诪讻讬诇转讗 讜讗讻诇讜 讻讜' 讗祝 讗讚诐 驻讟讜专. 注讟"讗 砖讛拽砖讛 讚转讬驻讜拽 诇讬讛 讚讛讜讛 讛驻拽专 讜讝讛 讻讘专 谞"诇 诪讜讘讗 讛诇讜讬 讻讜'. 讜讻' 注讜讚 讜诪讬讛讜 讘讬专讜砖诇诪讬 驻"讜 (讻爪"诇) 讚驻讗讛 拽讗诪专 讛驻拽讬专 诇讬砖专讗诇 讜诇讗 诇谞讻专讬 讚专讬"讗 讛驻拽专 讜专"诇 讗讜诪专 讗讬谞讜 讛驻拽专 讜讛砖转讗 讛谞讬讞讗 诇专"诇 讻讜'. (讛谉 诪住专转讬 诪讗讝 诇讛诪讞讘专 拽"讗 讘讻转讘 诪讛 砖拽讛讬转讬 讘讚讘专讬讜. 讗讜诇诐 讬注谉 讗砖专 讛讜讗 讝"诇 讛讞诇讬祝 讜讛讞住讬专 讘讚讘专讬 讜讙诐 讛注诇讬诐 讗转 砖诪讬 诇讻谉 讗讻转讜讘 注转讛 讛注谞讬谉 讘砖诇讬诪讜转 讻住讚专 讜讛讜讗) 讜讗谞讬 转诪讛 讜诇专"诇 诪讬 谞讬讞讗 讚讛诇讗 诪谉 讜讘讗 讛诇讜讬 谞"诇 讙"讻 讚诇拽讟 砖讻讞讛 讜驻讗讛 驻讟讜专讬谉 讘住驻专讬 驻' 专讗讛 讗祝 讚讛诐 讗讬谞谉 讗诇讗 诇注谞讬讬诐 讜讻讛"讙 诇讘"讛 诇讻"注 讗讬谞讜 讛驻拽专. 讜讝"诇 讛专"砖 砖诐 讘驻"讗 诪"讜 讗讘诇 讛驻拽专 诇注谞讬讬诐 诇讗 诪爪讬谞讜 诇诪讬驻讟专 诪讟"讝 讚讗讬谞讜 讛驻拽专 诇讘"讛 讻诇诇 讜讗驻讬诇讜 讝讻讛 讘讜 讛注谞讬 讞讬讬讘 诇讛讞讝讬专 注"砖 讗讘诇 诇拽讟 讻讜' 注"讻 专讞诪谞讗 讗驻拽专讬讛 诇注谞讬讬诐 讜讗"讻 讻"砖 砖讘讬注讬转 讚专讞诪谞讗 讗驻拽专讛 讗祝 诇注砖讬专讬诐 讚诇讬驻讟专讜 诪讟"讝: 讜讚注 讚拽"诇 讟讜讘讗 讘讚讘专讬 讛讬专讜砖诇诪讬 讚讗诪专 讚诇专"诇 讚讟注诪讗 讚讘"讛 讚讬诇驻讬 诪砖诪讬讟讛 诇讻谉 讛驻拽讬专 诇讬砖专讗诇 讻讜' 讗讬谞讜 讛驻拽专. 讛诇讗 讙诐 砖讘讬注讬转 讗讬谞讛 讗诇讗 诇讬砖专讗诇 讻讚讻转讬讘 讜讛讬转讛 讻讜' 诇讻诐 诇讗讻诇讛 讜讚专砖讬谞谉 讘转讜"讻 讜诇讗 诇讗讞专讬诐 讜讻讚讻转讘 讙诐 讛讟"讗. 讜专讗讬转讬 诇讛砖谞"讗 砖诐 砖讛注转讬拽 诇砖讜谉 讛讬专讜砖诇诪讬 讜讛砖诪讬讟 讘专讬砖讗 诇谞讻专讬 讜诇讗 诇讬砖专讗诇 讜讻谉 讘住讬驻讗 诇讗 讛注转讬拽 诇讬砖专讗诇 讜诇讗 诇谞讻专讬 讜谞"诇 砖讘讻讜讜谞讛 讛砖诪讬讟诐 讜讻诪"砖. (讜转讬讘转 讜讻讜' 砖讘讚讘专讬讜 讗讜诇讬 讛讜讗 讛讜住驻转 转诇诪讬讚 讟讜注讛). 讜谞专讗讛 讚诇讝讛 讻讜讜谉 讙诐 讛讙讗讜谉 专"讞 讝"诇 砖诐 讘住讜祝 诪转谞讬转讬谉 讘讛讙讛转讜 讜谞讚驻住讛 砖诇讗 讘诪拽讜诪讛 注"砖: 讜诇注谞讬谉 拽讜砖讬讬转讜 讬"诇 讚讗讬 诇讗讜 讛拽讬砖讗 讚砖讘讬注讬转 诇讗 讛讜讛 诪诪注讟讬谞谉 诪谉 讜讘讗 讛诇讜讬 讗诇讗 讛驻拽专 讙诪讜专 讗讘诇 诇讗 诇拽讟 讻讜' 讻讬讜谉 讚讗讬谉 讬讚 讻诇 讛诇讜讬诐 砖讜讬谉 讘诐 专拽 讬讚 注谞讬讬诐 诇讘讚. 讗讘诇 讛砖转讗 讚讗讬转 诇谉 讛拽讬砖讗 诇讛驻拽专 讙诪讜专 注"讻 讜讘讗 讛诇讜讬 讗转讗 诇诪注讜讟讬 诇拽讟 讜讻讜' 讜讻讚讛讟注讬诐 讛专"砖 砖诐. 讗讱 诇"诪 讻谉 讘讬专讜砖诇诪讬 讘驻"讗 讚转专讜诪讜转 讚讝"诇 砖诐 讜讘讗 讛诇讜讬 讻讜' 讬爪讗 讛驻拽专 讻讜' 讛讬讗 诇拽讟 讻讜' 注"砖. 讜注诪砖"讻 讘驻"讗 讚驻讗讛 诪"讜 注讜讚 讬砖讜讘 讗讞专 谞讻讜谉 讘住"讚:



转讚"讛 讬讚. 诇讗 谞拽讟 讛"讟 讻讜' 讚诇诪讗讬 讚住讘专 讗讘讟讜诇诪讜住 讻讜'. 讜诇驻"讝 注"讻 专讘 讛诪谞讜谞讗 住"诇 讻专"讗 讚砖讜讛 诇讗讬诇谉 诇讻诇 讚讘专 讜讗"讻 拽砖讛 讚讛"诇 诇讛砖"住 诇讗转讜讬讬 讚专"讗 讘讛讗 讚诪转专抓 转谞讗讬 讛讬讗. 讗诇讗 讜讚讗讬 讚诇讗 转诇讬 讝讛 讘讝讛 讚讗祝 讚讗讝诇讬谞谉 讘转专 诇拽讬讟讛 诇诪注砖专 讜谞诇拽讟 讘砖讘讬注讬转 诪"诪 讛讬讛 讞讬讬讘 讘诪注砖专 讻讬讜谉 讚谞讞谞讟 讘砖砖讬转 讜讗讬谞讜 讞讬讬讘 讘讘讬注讜专 讚讛驻拽讬专讗 讚砖讘讬注讬转 讛讜讗 讚驻讜讟专 讜讻驻专砖"讬 讝"诇. 讜注讬' 诇注讬诇 (专"讚 讟) 讘讟"讗 讚"讛 讜讗"讗 诪讜谞讛 讜讘讚"讛 讜讘诪住' 讬讚讬诐 讜诪"诪 讙诐 讚注转 讛专诪讘"诐 讘驻"讚 诪讛诇' 砖诪讬讟讛 讛诇' 讬"讘 讜讻驻讬 砖讘讗专 讛讻"诪 讗转 讚讘专讬讜 讻讚注转 讛转讜住'. 讗讘诇 讚注转 讛专讗讘"讚 讘驻"讗 诪讛诇' 诪注砖专 讛"讛 谞专讗讛 讻讚讘专讬. 讜讚讘专讬 讛讻"诪 砖诐 诪讙讜诪讙诪讬谉 讻诪砖"讻 砖诐 讘讞讚讜砖讬:



转讚"讛 砖讗讬谉 诇讱. 注讟"讗 讜讘拽"讗 讜讛砖诪讬讟 砖诐 砖诪讬 讜诪讗转讬 讬爪讗讜 讛讚讘专讬诐 讜讬砖 砖诐 讟注讜转 讛讚驻讜住 讜爪"诇 讜讘诪讗讜专 讚讞拽 讘讝讛:





驻谞讬 讬讛讜砖注

讘讙诪' 讗诇讗 讗讬 讗讬转诪专 讛讻讬 讗讬转诪专 讗诪专 专讘讛 讘专 专讘 讛讜谞讗 讗注"讙 讚讗诪专 专"讙 讗转专讜讙 讘转专 诇拽讬讟讛 专"讛 砖诇讜 砖讘讟. 诇讻讗讜专讛 讛讚讘专 转诪讜讛 讚讛讗 讗诪专讬谞谉 诇注讬诇 讚注讬拽专 诪诇转讗 讚砖讘讟 专"讛 讛讬讬谞讜 诪砖讜诐 砖注讘专讜 专讜讘 讙砖诪讬 砖谞讛 讜讗讬谉 讝讛 注谞讬谉 讗诇讗 讗讬 讗讝诇讬谞谉 讘转专 讞谞讟讛 讻诪"砖 专砖"讬 讜转讜住驻讜转 诇注讬诇 诪砖讗"讻 诇注谞讬谉 诇拽讬讟讛 诪讗讬 讗讜诇诪讗 讚砖讘讟 讬讜转专 诪砖讗专 讞讚砖讬诐 讜谞"诇 讚诪讬诇转讗 讚专讘讛 讘专 讛讜谞讗 讛讬讬谞讜 讚讜拽讗 讗诇讬讘讗 讚专"讙 讚诇注谞讬谉 砖讘讬注讬转 讚讗讜专讬讬转讗 讗讝讬诇 讘讛 讘转专 讞谞讟讛 讗诇讗 诇注谞讬谉 诪注砖专 讗讬诇谞讜转 讚专讘谞谉 诇砖讬讟转 专砖"讬 讜转讜住' 讜专讜讘 讛驻讜住拽讬诐 讗讝讬诇 讘讛 讘转专 诇拽讬讟讛 诪砖讜诐 讗住诪讻转讗 讚讙讜专谉 讜讬拽讘 讜讗"讻 诪"诪 诇注谞讬谉 讚专"讛 砖诇讜 砖讘讟 讗讜拽诪讗 讘讚讜讻转讗 讚讻讬 讛讬讻讬 讚砖讘讟 专"讛 讘讗转专讜讙 诇注谞讬谉 砖讘讬注讬转 讛"讛 诇注谞讬谉 诪注砖专 诪讬讛讜 诇砖讬讟转 讛专诪讘"诐 讝"诇 砖住讜讘专 讚诪注砖专 讗转专讜讙 讜讻诇 讗讬诇谞讜转 诪讚讗讜专讬讬转讗 讜注讜讚 砖讛专诪讘"诐 讝"诇 住讜讘专 讚诇注谞讬谉 砖讘讬注讬转 讗驻讬诇讜 讘讗讬诇谞讜转 专"讛 砖诇讜 转砖专讬 诇注讜诇诐 讜讗"讻 拽砖讛 讛讛讬讗 讚讛讻讗 讜讗驻砖专 讚诪"诪 讻讬讜谉 讚讬诇驻讬谞谉 诪注专诇讛 讚驻注诪讬诐 砖讘专讘讬注讬转 讛讬讬谞讜 注讚 砖讘讟 讗"讻 诪砖诪注 讚讗讬谉 诇讞诇拽 讘讬谉 砖讗专 讗讬诇谞讜转 诇讗转专讜讙 讚讞讬讬讘 谞诪讬 讘注专诇讛 讜谞讛讬 讚讘讗讬诇谞讜转 讘转专 讞谞讟讛 讜讘讗转专讜讙 讘转专 诇拽讬讟讛 讛讬讬谞讜 诪砖讜诐 讚专砖讗 讚讙专谞讱 讜讬拽讘讱 讚诇讛专诪讘"诐 讚专砖讗 讙诪讜专讛 诇注谞讬讬谉 诪注砖专 讗驻"讛 诇注谞讬谉 讚专"讛 讗' 诇讻讜诇诐 砖驻讬专 讬诇驻讬谞谉 诪讜讘砖谞讛 讛专讘讬注讬转 讚拽讗讬 讘讛讚讬讗 讗讛转讞诇转 讛砖谞讛 讻谞"诇 讘专讜专 讜讚讜拽 讜注讬讬谉 注讜讚 讘住诪讜讱. 讜诪转讜讱 诪讛 砖讻转讘转讬 谞转讬讬砖讘 诇讬 讛讬讟讘 住讜讙讬讗 讚驻专拽 诇讜诇讘 讛讙讝讜诇 (住讜讻讛 讚祝 诇"讟 注"讘) 讚诪讜拽讬 讛转诐 诇诪转谞讬' 讚谞讜转谉 诇讜 讗转专讜讙 讘诪转谞讛 诪砖讜诐 讚讗讝讬诇 讘讻诇 诪讬诇讬 讘转专 诇拽讬讟讛 讜讗讻转讬 诇讗 诪砖谞讬 诪讬讚讬 诇专讘讛 讘专 讛讜谞讗 讚讛讗 讗诪专 讚专"讛 砖诇讜 砖讘讟 讜讗"讻 讗诪讗讬 爪专讬讱 诇讬转谉 诇讜 讗转专讜讙 讘诪转谞讛 讜转讬驻讜拽 诇讬讛 砖谞诇拽讟 拽讜讚诐 砖讘讟 拽讜讚诐 讞讙 讛住讜讻讜转 讚砖讘讬注讬转 讜讗"讻 讗转专讜讙 讘转 砖砖讬转 讛讬讗 讜诇诪讗讬 讚驻专讬砖讬转 讗"砖 讚专讘讛 讘专 讛讜谞讗 讙讜驻讗 诇讗 拽讗诪专 讗诇讗 讗诇讬讘讗 讚专"讙 讚诇讗 讗讝讬诇 讘转专 诇拽讬讟讛 讗诇讗 诇注谞讬谉 诪注砖专 诇讞讜讚 诪砖讗"讻 诇转谞讗 讚讛转诐 讚讗讝讬诇 讘转专 诇拽讬讟讛 讗祝 诇注谞讬谉 砖讘讬注讬转 讗讬谉 砖讜诐 讟注诐 讻诇诇 诇讜诪专 讚专"讛 砖诇讜 砖讘讟 讗诇讗 转砖专讬 讜讻"砖 讚讗"砖 诇砖讬讟转 讛专诪讘"诐 讝"诇 砖讛讘讗转讬 讘住诪讜讱 讚诇注谞讬谉 砖讘讬注讬转 诇注讜诇诐 专"讛 转砖专讬 讗祝 讘讗讬诇谞讜转 讜讚讜拽 讛讬讟讘 讻讬 谞讻讜谉 讛讜讗:


砖诐 讗"诇 讗讘讬讬 讘砖诇诪讗 住讬驻讗 诇讞讜诪专讗 讗诇讗 专讬砖讗 讻讜'  谞专讗讛 讚讛讗 讚诇讗 诪拽砖讛 讘驻砖讬讟讜转 讗专讬砖讗 讛讬讬谞讜 诪砖讜诐 讚讗讘讬讬 讛讜讬 讬讚注 诇讘专讬讬转讗 讚专讘讬 砖诪注讜谉 讘谉 讬讛讜讚讛 讜讗诐 讻谉 诪讬诇转讗 讚专讘讛 讘专讬砖讗 讛讜讬 诇讙诪专讬 讻专"砖 讘"讬 讜诪砖讜"讛 拽讗诪专 诇讬讛 诪注讬拽专讗 诪讚拽讗诪专转 讘住讬驻讗 驻讟讜专讛 讘诪注砖专 讜讞讬讬讘转 讘讘讬注讜专 讗诇诪讗 讚诇讬转 诇讱 讛讗 讚专"砖 讘"讬 讜讗讝诇转 讘讛 诇讞讜诪专讗 诇注谞讬谉 砖讘讬注讬转 讜讗驻"讛 拽驻讟专讬转 诇讬讛 讘专讬砖讗 诪砖讘讬注讬转 讗诇诪讗 讚诇讗讜 诪讟注诐 讚专"砖 讘"讬 讗转讬转 注诇讛 讗诇讗 诪砖讜诐 讚讗讝诇转 讘转专 讞谞讟讛 讗诐 讻谉 转讞讬讬讘 讘诪注砖专. 讜注讜讚 谞"诇 讚讗讘讬讬 讗住转诐 诪转谞讬' 讚驻专拽 诇讜诇讘 讛讙讝讜诇 拽讗 住诪讬讱 讚讗讝讬诇 讘转专 诇拽讬讟讛 诇砖讘讬注讬转 讜讛讬讬谞讜 讚拽讗诪专 诇讬讛 诇专讘讗 讘砖诇诪讗 住讬驻讗 诇讗 转讬拽砖讛 讗住转诐 诪转谞讬' 讚住讜讻讛 讚讗讬讻讗 诇诪讬诪专 讚谞讛讬 讚诪讞讬讬讘 诇讬讛 讛转诐 讜讗讝讬诇 讘转专 讛讞谞讟讛 讛讬讬谞讜 诇讞讜诪专讗 讜讛"谞 诇讞讜诪专讗 讗诇讗 专讬砖讗 讚讗诪专转 驻讟讜专讛 注"讻 讚诇讬转 诇讱 讻讛讗讬 住转诪讗 讚住讜讻讛 讜讗"讻 转讞讬讬讘 讘诪注砖专 讻谞"诇 谞讻讜谉 讘讗' 诪讘' 讚专讻讬诐 砖讻转讘转讬 讜谞转讬讬砖讘' 讙诐 讻谉 拽讜砖讬讬转 讛转讜住驻转. 讜讘诇讗"讛 谞诪讬 讻讘专 谞讝讛专 专砖"讬 讝"诇 诇讬讬砖讘 拽讜砖讬讬转 讛转讜住驻转 讚讚讜拽讗 诇注谞讬谉 砖讘讬注讬转 讗讝讬诇 诇讞讜诪专讗 讻讬讜谉 讚诪讚讗讜专讬讬转讗 讛讜讗 诪砖讗"讻 诇注谞讬谉 诪注砖专 讚专讘谞谉 诇讗 讗讝讬诇 诇讞讜诪专讗 讜讚讜"拽:


讘转讜住' 讚"讛 讘砖诇诪讗 住讬驻讗 诇讞讜诪专讗 转讬诪讗 诪讗讬 讞讜诪专讗 讛讬讗 讝讜 拽讜诇讗 讛讬讗 诇注谞讬谉 诪注砖专 讻讜' 注讻"诇. 诇讻讗讜专讛 讻讘专 谞讝讛专 专砖"讬 讝"诇 诪讝讛 讜诪驻' 讚诪砖讜诐 讚诪住驻拽讗 诇讬讛 讗讝讬诇 诇讞讜诪专讗 诇注谞讬谉 砖讘讬注讬转 讚讛讜讗 诪讚讗讜专讬讬转讗 讜拽讬讬"诇 讘住驻讬拽讗 讚讗讜专讬讬转讗 诇讞讜诪专讗. 讜诇驻"讝 诇讗 讗讬讻驻转 诇谉 讘诪讛 讚讛讜讬 拽讜诇讗 诇注谞讬谉 诪注砖专 讚讻讬讜谉 讚诪注砖专 驻讬专讜转 诪讚专讘谞谉 诇砖讬讟转 专砖"讬 讜转讜住驻转 讚诇注讬诇 讜拽讬"诇 住驻讬拽讗 讚专讘谞谉 诇拽讜诇讗 诪讬讛讜 诇砖讬讟转 讛专诪讘"诐 讝"诇 砖讛讘讗转讬 诇注讬诇 讚诪注砖专 驻讬专讜转 诪讚讗讜专讬讬转讗 爪专讬讱 诇驻专砖 讛讗 讚拽讗诪专 讘砖诇诪讗 住讬驻讗 诇讞讜诪专讗 讻诇砖讜谉 砖谞讬 砖讻转讘转讬 讘住诪讜讱. 讜注讜讚 讚讘讛讗 讚驻讟讜专 诪谉 讛诪注砖专 讘诇讗"讛 讗"砖 诪讛讟注诐 砖讻转讘讜 讛转讜住驻转 讘住诪讜讱 讘讚"讛 讬讚 讛讻诇 诇诪讗讬 讚住讘专 讗讘讟讜诇诪讜住 诪砖讜诐 讞诪砖讛 讝拽谞讬诐 讜注讬讬谉 讘住诪讜讱:


讘讚"讛 讬讚 讛讻诇 讻讜' 讚诇诪讗讬 讚住讘专 讗讘讟讜诇诪讜住 讻讜' 诇讗 讛讜讬 爪专讬讱 诇讟注诐 讝讛 讻讜' 讘讬谉 诇注谞讬谉 诪注砖专 砖谞讬 讜注谞讬 讗讝讬诇 讘转专 诇拽讬讟讛 讻讜' 注讻"诇. 谞"诇 驻讬专讜砖讜 讚诇驻"讝 讘讗转专讜讙 讘转 砖砖讬转 砖谞讻谞住讛 诇砖讘讬注讬转 讗"讗 诇讞讬讬讘讜 讘诪注砖专 砖谞讬 讚讛讗 讛诇拽讬讟讛 诇讗 讛讬转讛 讘砖砖讬转. 讜讘诪注砖专 注谞讬 谞诪讬 讗讬谉 诇讞讬讬讘讜 讚讛讗 讘砖讘讬注讬转 诇讗 砖讬讬讱 砖讜诐 诪注砖专 注谞讬 讘砖讜诐 讚讜讻转讗 讻谞"诇 讜讚讜"拽. 讜诪"砖 注讜讚 讜讘讞谞诐 讗讬讬转讬 诇拽诪谉 讚讗讘讟讜诇诪讜住 讚讛讬讬谞讜 诪转谞讬' 讚讘讬讻讜专讬诐 讻讜' 爪专讬讱 诇注讬讬谉 讚讛讗 诇诪讗讬 讚诪住拽讜 讛转讜住驻讜转 讘住诪讜讱 讘讚"讛 砖讗讬谉 诇讱 讚讘专 砖讞讬讬讘 讘讘讬注讜专 诪爪讬谞谉 诇诪讬诪专 砖驻讬专 讚讻讜诇讛讜 转谞讗讬 讚诪住讻转 讘讬讻讜专讬诐 讗讬转 诇讛讜 谞诪讬 砖驻讬专 讛讗 讚专"砖 讘"讬 讻讬讜谉 讚诇讗 讗砖讻讞谉 讚驻诇讬讙讬 讘讛讚讬讗 讜讗驻讜砖讬 驻诇讜讙转讗 诇讗 诪驻砖讬谞谉 讜讛讗 讚谞拽讟讜 住转诪讗 讛讬讬谞讜 诪砖讜诐 讚讗讬谞讛讜 诇讗 讗讬讬专讬 讗诇讗 讘诪讬讚讬 砖讞诇讜拽 讚讬谉 讬专拽讜转 诪讚讬谉 讗讬诇谞讜转 讗讘诇 诇注谞讬谉 讛讗 讚专砖讘"讙 讗讬谉 讞讬诇讜拽 讘讝讛 讘讬谉 讗讬诇谞讜转 诇讬专拽讜转 诪砖讜"讛 讗讬爪讟专讬讱 诇讗转讜讬讬 讛讗 讚讗讘讟讜诇诪讜住 讚谞拽讬讟 住转诪讗 诪砖诪注 讚讗讬讬专讬 谞诪讬 诇注谞讬谉 讘讬注讜专. 讜注讜讚 讚注"讻 讛讗 讚专讘讜转讬谞讜 谞诪谞讜 讘讗讜砖讗 讗讬讬专讬 讜讚讗讬 诇注谞讬谉 讘讬注讜专 讚讛讗 诪讜拽诪讬谞谉 住转诐 诪转谞讬转讬谉 讚住讜讻讛 讚祝 诇"讟 讻讜讜转讬讛 讜诪转谞讬转讬谉 讚住讜讻讛 诇讗 讗讬讬专讬 讗诇讗 诇注谞讬谉 讘讬注讜专 讜讗"讻 诪住转诪讗 讛讛讬讗 讚讗讘讟讜诇诪讜住 讗讬讬专讬 谞诪讬 诇注谞讬谉 讘讬注讜专 讜讛专讬 讚讻诇 讛谞讛讜 转谞讗讬 诇讬转 诇讛讜 讛讛讬讗 讚专"砖 讘"讬 讜专讘讛 住讘专 讻讜讜转讬讬讛讜 讻谞"诇 谞讻讜谉 讜讚讜"拽:





注专讜讱 诇谞专

讘讙诪专讗 专讗砖 讛砖谞讛 砖诇讜 砖讘讟: 讛驻谞讬 讬讛讜砖注 转诪讛 讚注讬拽专 讚诪讬诇转讗 砖讘讟 专"讛 讛讬讬谞讜 诪砖讜诐 砖注讘专讜 专讜讘 讙砖诪讬 讛砖谞讛 讜讗讬谉 讝讛 注谞讬谉 讗诇讗 讗讬 讗讝诇讬谞谉 讘转专 讞谞讟讛 诪砖讗"讻 诇注谞讬谉 诇拽讬讟讛 诪讛 讗讜诇诪讗 讚砖讘讟 诪砖讗专 讞讚砖讬诐. 讜诇注谞"讚 讬"诇 讻讬讜谉 讚讛讞讬诇讜拽 砖讘讬谉 讙讜专谉 讜讬拽讘 诇讬专拽讜转 讗诪专讬谞谉 诇注讬诇 讚讛诐 讙讚诇讬诐 注诇 诪讬 砖谞讛 砖注讘专讜 讜讬专拽讜转 注诇 诪讬 砖谞讛 讛讘讗讛 讗讬 讛诐 讙讚诇讬诐 注诇 专讜讘 诪讬诐 讜讬专拽讜转 注诇 讻诇 诪讬诐 讜讛谞讛 讘讬专拽讜转 诇讗 砖讬讬讱 讞谞讟讛 讗讘诇 讗讬诇谉 讗转专讜讙 讘讜 讬砖 讘' 注谞讬谞讬诐 砖砖专祝 讘讗 讘讜 拽讜讚诐 砖讘讟 讻讘砖讗专 讗讬诇谞讜转 讗讘诇 住讜祝 讙讬讚讜诇 驻讬专讜转讬讜 讛讜讗 注诇 诪讬 砖谞讛 讛讘讗讛 讜注诇 讻诇 诪讬诐 讻讬专拽讜转 讜诇讻谉 讚谞讬谞谉 讘讜 讘' 注谞讬谞讬诐 砖砖讜讛 诇讗讬诇谉 砖诪转讞讚砖 砖谞转讜 讘砖讘讟 讜砖讜讛 诇讬专拽 讚讗讝诇讬谞谉 讘转专 诇拽讬讟讛. 讗讻谉 讛讗 拽"诇 讻讬讜谉 讚专讘讛 讻专' 讛讜谞讗 讗诪专 讻谉 讗诇讬讘讗 讚专"讙 讗"讻 诇诪讛 讞砖讬讘 专"讙 讘诪转谞讬转谉 讚诇注讬诇 专拽 讙' 讚讘专讬诐 砖砖讜讛 讗转专讜讙 诇讗讬诇谉 注专诇讛 讜专讘注讬 讜砖讘讬注讬转 讛专讬 讙诐 诇注谞讬谉 讞讬讚讜砖 砖谞转讜 讘砖讘讟 诇注谞讬谉 诪注砖专 砖讜讛 诇讗讬诇谉 讜讛"诇 诇诪讬讞砖讘 讚' 讚讘专讬诐:



讚转谞讬讗 讗诪专 专' 讬讜住讬 讗讘讟讜诇诪讜住 讛注讬讚: 讛转讜住' 讻转讘讜 讚讘讞谞诐 讗讬讬转讬 诪讗讘讟讜诇诪讜住 讚讛讬讬谞讜 诪转谞讬转谉 讚讘讻讜专讬诐 讚诪讬讬转讬 诇注讬诇 讗讻谉 讛讘注诇 讛诪讗讜专 讬讬砖讘 讝讛 讘诪讛 砖讻转讘 讚专' 讙诪诇讬讗诇 讚住"诇 诇注讬诇 讻谉 讙"讻 诪讗讘讟讜诇诪讜住 诇诪讚讛:



讘专砖"讬 讚"讛 讗诪专 诇讬'. 讻讚转谞讬讗 讘诪讻讬诇转讗 讜讗讻诇讜 讗讘讬讜谞讬 注诪讱: 讛讟"讗 讛拽砖讛 诇"诇 讟注诐 讝讛 转讬驻讜拽 诇讬讛 诪诪讛 讚讚专砖讬谞谉 讘住驻专讬 讜讘讬专讜砖诇诪讬 讚讻转讬讘 讜讘讗 讛诇讜讬 讻讬 讗讬谉 诇讜 讞诇拽 讜谞讞诇讛 注诪讱 讬爪讗 讛驻拽专 砖讬砖 诇讜 讞诇拽 注诪讱 讚讚专砖讬谞谉 诪谞讬' 讚讛驻拽专 驻讟讜专 诪诪注砖专 注"砖 砖讛讗专讬讱 讜讛谞讬讞 讘拽讜砖讬讗. 讜诇注谞"讚 讬"诇 讚讘驻讗讛 (驻专拽 讜') 住"诇 讘讬转 讛诇诇 讚讗讬谉 讛驻拽专 注讚 砖讬讜驻拽专 讗祝 诇注砖讬专讬诐 讻砖诪讬讟讛 讜讘砖讘讬注讬转 (驻"讟 诪"讞) 驻诇讬讙讬 专' 讬讛讜讚讛 讜专' 讬讜住讬 讚诇专' 讬讛讜讚讛 注谞讬讬诐 讗讜讻诇讬诐 讗讞专 讛讘讬注讜专 讜诇讗 注砖讬专讬诐 讜讬诇讬祝 诇讛 诪讚讻转讬讘 讜讗讻诇讜 讗讘讬讜谞讬 注诪讱 讜诇专' 讬讜住讬 讗讞讚 注谞讬讬诐 讜讗讞讚 注砖讬专讬诐 讗讜讻诇讬诐 讗讞专 讛讘讬注讜专 注"砖. 讜诇驻"讝 讗讬 诇讗讞专 讛讘讬注讜专 驻讟讜专 诪谉 讛诪注砖专 诪讟注诐 讛驻拽专 转诇讜讬 讘驻诇讜讙转讗 讝讜 讚诇专' 讬讜住讬 讛讜讬 讛驻拽专 讻讬讜谉 讚讛讜讬 讛驻拽专 诇注谞讬讬诐 讜诇注砖讬专讬诐 讜诇专' 讬讛讜讚讛 诇讗 讛讜讬 讛驻拽专 讜诇讻谉 讬"诇 讚诪讻讬诇转讗 讜住驻专讬 讘讛讗 驻诇讬讙讬 讚诪讻讬诇转讗 住"诇 讻专' 讬讛讜讚讛 讜诇讻谉 讗讬谉 诇驻讟讜专 讘砖讘讬注讬转 诪诪注砖专 诪讟注诐 讛驻拽专 诇讘讚 诪诪讛 讚讻转讬讘 讜讘讗 讛诇讜讬 讜讻讜' 讚讗讞专 讛讘讬注讜专 讗讬谉 诇讻诇 诇讜讬 谞讞诇讛 注诪讱 讚注砖讬专 讗讬谞讜 讗讜讻诇 讜诇讻谉 讬诇讬祝 诪讚讻转讬讘 讜讗讻诇讜 讗讘讬讜谞讬 注诪讱 讜讬转专诐 转讗讻诇 讞讬转 讛砖讚讛 讚讻转讬讘 讙讘讬 讘讬注讜专 讗讘诇 讛住驻专讬 讬"诇 讚住"诇 讻专' 讬讜住讬 讚讙诐 讗讞专 讛讘讬注讜专 讛讜讬 讛驻拽专 诇注谞讬讬诐 讜注砖讬专讬诐 讜诇讻谉 讬诇讬祝 诪讜讘讗 讛诇讜讬 讜讗"诇 讚讙诐 诇专' 讬讛讜讚讛 讻讬讜谉 讚讻讘专 讛讬讛 讛驻拽专 诇讻诇 拽讜讚诐 讘讬注讜专 讜谞驻讟专 诪诪注砖专 讙诐 诇讗讞专 讛讘讬注讜专 谞砖讗专 驻讟讜专 讜讻讚讗诪专讬谞谉 讘讘"拽 (讚祝 讻"讞) 讘诪讬 砖讛驻拽讬专 讻专诪讜 讜讞讝专 讜讝讻讛 讘讜 讚驻讟讜专 讚讬"诇 讚讬砖 谞驻拽讜转讗 讘诪讛 砖讙讚诇 讗讞专 砖讛讙讬注 讻讘专 讝诪谉 讛讘讬注讜专 讚讝讛 诇讗 讛讜驻拽专 诇注砖讬专讬诐 诪注讜诇诐. 讜注讜讚 讬"诇 讚讛驻拽专 讻讝讛 讗讬谞讜 驻讜讟专 讻讬讜谉 讚讗诐 讝讻讛 讘讜 讛诇讜讬 注砖讬专 爪专讬讱 诇讛讜爪讬讗 讘砖注转 讛讘讬注讜专 讜诇讛驻拽讬专讜 诇注谞讬讬诐. 讜注讬讬谉 讘诪讛 砖讻转讘 讛专"砖 讘驻讗讛 (驻"讗 诪砖谞讛 讜') 讜讘转讜住' 专"注 砖诐:



讘转讜住驻转 讗讜 砖讘讟. 讜拽砖讬讗 讗诪讗讬 诇讗 讘注讬: 诇注谞"讚 讬"诇 讚讘讻讜诇讛讜 讛谞讱 讚诇注讬诇 诇讗 讘注讬 诇讬讛 讚讜讚讗讬 讛讜讬 讚讞讚砖讬诐 讜诇讗 讚转拽讜驻讛 讚讛讗 讬诇驻讬谞谉 砖谞讛 砖谞讛 诪专讗砖讜谉 讛讜讗 诇讻诐 诇讞讚砖讬 讛砖谞讛 诇注谞讬谉 谞讬住谉 讜诪专讗砖讬转 讛砖谞讛 诇注谞讬谉 转砖专讬 讜砖专"讛 讛讜讗 讘讞讜讚砖 讛砖讘讬注讬 砖诇 诇讘谞讛 讜诇讗 砖诇 转拽讜驻讛 讗转讬 诪讛讞讜讚砖 讛讝讛 诇讻诐 讻讝讛 专讗讛 讜拽讚砖 讚讻转讬讘 讙讘讬 讞讚砖 讛专讗砖讜谉 讗讘诇 诇注谞讬谉 砖讘讟 讚讞谞讟讛 讘诇讘讚 讛讜讗 讚诪住驻拽讗 诇讬讛 讻讬讜谉 讚讙讬讚讜诇 驻讬专讜转 讗讝讬诇 讗讞专 转拽讜驻转 讛砖诪砖 讻讚讻转讬讘 讜诪诪讙讚 转讘讜讗讜转 砖诪砖 讻诪讜 砖讻转讘讜 讛转讜住' 讘住诪讜讱 讜讗祝 讚讬讚注 讙"讻 拽专讗 讜诪诪讙讚 讙专砖 讬专讞讬诐 诪讻"诪 诪住驻拽讗 诇讬讛 讻讬讜谉 讚专讜讘 驻讬专讜转 注诇 讬讚讬 讛砖诪砖 讙讚诇讜 讜谞转讘砖诇讜:



讚"讛 讘砖诇诪讗. 讛专讬 拽讜诇讗 讛讬讗 诇注谞讬谉 诪注砖专: 讘讘注诇 讛诪讗讜专 讛讘讬讗 讛讙讬专住讗 讘讚讘专讬 专讘讛 讘转 讝' 砖谞讻谞住 诇讞' 讞讬讬讘转 讘诪注砖专 讜讞讬讬讘转 讘讘讬注讜专 注"砖 讜诇驻"讝 讗"砖 诪讛 讚拽讗诪' 住讬驻' 诇讞讜诪专讗:



讘讗"讚. 讚讞讬讬讘讜 讞讻诪讬诐 诇讛驻拽讬专: 诪诪讛 砖讻转讘 专砖"讬 讚诇讻讱 讘砖讘讬注讬转 讗讝讬诇 诪住驻拽 诇讞讜诪专讗 讚住驻讬拽讗 讚讗讜专讬讬转讗 诇讞讜诪专讗 讬砖 注讜讚 讟注诐 讗讞专 讙诐 讻谉 诇讛讗 讚诪住驻拽 驻讟讜专 诪诪注砖专 讻讬讜谉 讚诪注砖专 驻讬专讜转 讚专讘谞谉 讛讜讬 住驻拽 讚专讘谞谉 诇拽讜诇讗. 讜注讬讬谉 讘专讬讟讘"讗 砖诪讚讘专讬讜 谞专讗讛 砖讛专讻讬讘 讘' 讟注诪讬诐 讬讞讚 讟注诐 砖诇 专砖"讬 讜讟注诐 砖诇 讛转讜住驻讜转:



讚"讛 讬讚 讛讻诇. 讗讝讬诇 讘转专 诇拽讬讟讛: 诇注谞"讚 讬"诇 讚讗驻讬诇讜 诇讗讘讟讜诇诪讜住 爪专讬讱 讛讟注诐 讚讬讚 讛讻诇 诪诪砖诪砖讬谉 讘讜 砖讛专讬 诇注讬诇 住"诇 专讘讛 讘专 专讘 讛讜谞讗 讚讗驻讬诇讜 诇专"讙 讚讗讝讬诇 讘讗转专讜讙 讘转专 诇拽讬讟讛 诪讻"诪 专"讛 砖诇讜 砖讘讟 讜讗"讻 讛"讛 讙"讻 诇讗讘讟讜诇诪讜住 讚住"诇 讻专"讙 讜讛专讬 专讘讛 拽讗诪专 住转诪讗 讘转 砖砖讬转 砖谞讻谞住讛 诇砖讘讬注讬转 驻讟讜专讛 诪谉 讛诪注砖专 讚诪砖诪注 诪讬讚 砖谞讻谞住讛 诇砖讘讬注讬转 讚讛讬讬谞讜 讗讞专 专"讛 讗驻讬诇讜 拽讜讚诐 砖讘讟 讜讗讬 讛讟注诐 诪砖讜诐 讚讗讝讬诇 讘转专 诇拽讬讟讛 讛专讬 讛砖谞讛 砖诇 砖讘讬注讬转 诇注谞讬谉 诪注砖专 诇讗 诪转讞讬诇 专拽 讗讞专 砖讘讟 讜讗讻转讬 砖砖讬转 讛讬讗 讜诇诪讛 讬驻讟专 诪谉 讛诪注砖专 讜讛"诇 诇讞诇拽 讘讬谉 诇拽讟 拽讜讚诐 砖讘讟 诇诇拽讟 讗讞专 砖讘讟 诇讻谉 诪驻专砖 讛讟注诐 诪砖讜诐 讚讬讚 讛讻诇 诪诪砖诪砖讬谉 讘讜 讛讜讬 讛驻拽专 讚讝讛 砖讬讬讱 诪讬讚 讗讞专 专"讛 砖诇 砖讘讬注讬转:





爪诇"讞

讜诪注转讛 谞驻专砖 讚讘专讬 专讘 讛诪谞讜谞讗 讜讚讘专讬 专"讬 讜专"诇 讚讗诪专讜 诇注讜诇诐 砖砖讬转 讻讜讜谞转 诪讗诪专 诇注讜诇诐 诇讜诪专 诇讗 诪讘注讬 诇拽讟讜 讘砖讘讬注讬转 讚谞讞砖讘 诇注谞讬谉 诪注砖专 讘转 砖砖讬转 诇讞讜诪专讗 砖讛讬讗 讞讜诪专讗 砖讗讬谉 讘讜 拽讜诇讗 诇注谞讬谉 诪注砖专 注爪诪讜 讜讘讗诪转 讙诐 讘讘讬注讜专 讞讬讬讘 讚谞拽讟讬谞谉 讻诇 讛讞讜诪专讜转 讜讻讚讘专讬 讛专诪讘"诐 讘驻"讙 诪讛诇讻讜转 砖诪讬讟讛 讜讬讜讘诇 讛谞' 讗诇讗 讗驻讬诇讜 谞诇拽讟 讘砖诪讬谞讬转 讗驻"讛 诇注讜诇诐 讗驻讬诇讜 讘砖诪讬谞讬转 谞讞砖讘 砖砖讬转. 讜讗讬谞讜 谞讜转谉 诪注砖专 砖谞讬 专拽 诪注砖专 注谞讬 讻讚讬谉 砖谞讛 砖砖讬转 讜讗讬谉 讘讝讛 拽讜诇讗 讚诇诪讗讬 谞讬讞讜砖 诇砖诪讗 讬讗诪专讜 讘转专 诇拽讬讟讛 讗讝诇讬谞谉 讜诇拽讬讟转讜 讘砖诪讬谞讬转 砖讛讜讗 讝诪谉 诪注砖专 砖谞讬 讚讛专讬 讗诐 讗讝诇讬谞谉 讘转专 诇拽讬讟讛 讛讬讬谞讜 讙诪专 驻专讬 讻诪讜 讬专拽讜转 讗"讻 驻讟讜专 诇讙诪专讬 砖讛专讬 谞讙诪专 讘砖讘讬注讬转 讜讝讛 讻讜讜谞转谉 讘诪讗诪专 诇注讜诇诐: 讜诪注转讛 讗讬谞讛讜 住讘专讬 讚诇拽讬讟讛 讚讗转专讜讙 讛讬讬谞讜 讙诪专 驻专讬 讜诇讛讻讬 驻诇讬讙 专讘 讛诪谞讜谞讗 注诇 专讘讛 讚讗诪专 讬讚 讛讻诇 诪诪砖诪砖讬谉 讜讻讜' 讚专讘 讛诪谞讜谞讗 诇砖讬讟转讜 讚诇拽讬讟讛 讛讬讬谞讜 讙诪专 驻专讬 讞砖砖 砖谞驻讬拽 诪谞讬讛 讞讜专讘讗 讘砖诪讬谞讬转 讻谞"诇 讗讘诇 专讘讛 住讘专 讚诇拽讬讟讛 讚讗转专讜讙 讛讬讬谞讜 诇拽讬讟讛 诪诪砖 讜诇讗 讻诇拽讬讟讛 讚讬专拽 诇讗 谞驻拽 诪谞讬讛 讞讜专讘讗 讻诇诇: 讜诇讻讱 驻讜讟专讜 诪诪注砖专 讘砖讘讬注讬转 诪砖讜诐 讬讚 讛讻诇 诪诪砖诪砖讬谉 讘讜: 讜诪注转讛 讬砖 诇讬讬砖讘 拽讜砖讬讬转 讛转讜住' 讚诇讛讻讬 诇讗 诪讘讬讗 转谞讗讬 讛讬讗 诪诪砖谞讛 讚讘讻讜专讬诐 讚砖诐 拽讗诪专 专"讙 诇讬专拽 讘讚专讱 讗讞讚 讜讻讘专 讛讜讻讞谞讜 讚诇专"讙 讘诪砖谞讛 讚讘讻讜专讬诐 讗讬谉 住驻拽 讚诇拽讬讟讛 讚讗转专讜讙 讛讬讬谞讜 讙诪专 驻专讬 讜讻讬专拽 诪诪砖 [讜讻转讬专讜抓 砖谞讬 砖诇 转讜住' 讻谞"诇] 讜讗"讻 讛讬' 拽砖讛 诇专讘讛 讚驻讜讟专讜 诪诪注砖专 讛讗 讗讬讻讗 诇诪讬讞砖 诇讞讜专讘讗 砖讬讗诪专 讚诇讻讱 驻讟讜专 诪诪注砖专 讘砖砖讬转 砖谞讻谞住 诇砖讘讬注讬转 诪砖讜诐 讚讗讝诇讬谞谉 讘讗转专讜讙 讘转专 诇拽讬讟讛 诪诪砖 讛讬讬谞讜 讙诪专 驻专讬 讜讙诪专 驻专讬 讛讬' 讘砖讘讬注讬转 讜讬爪讗 诪谞讬讛 讞讜专讘讗 砖讗诐 讬砖讗专 注讚 砖诪讬谞讬转 讙"讻 讬驻讟专讜 诪诪注砖专 讜讬讗讻诇 讟讘诇 讜诇讻讱 诪讘讬讗 讛讗讬 讚讗讘讟讜诇诪讜住 讚诇讗 讛讝讻讬专 讻诇诇 讬专拽 专拽 讗讞专 诇拽讬讟转讜 诇诪注砖专 讜讬砖 诪拽讜诐 讙诐 诇转讬专讜抓 讛砖谞讬 砖诇 讛转讜住' 讚诇拽讬讟讛 讚讗转专讜讙 讛讜讗 诇拽讬讟讛 诪诪砖 讜讗转专讜讙 讞诇讜拽 诪砖讗专 驻讬专讜转 讜诇讗 讛讜讬 诇注谞讬谉 诪注砖专 诇讗 讻驻讬专讜转 讗讬诇谉 讜诇讗 讻讬专拽讜转 讜诇讬讻讗 拽砖讬' 诇专讘讛 讚诇讬讻讗 讞砖砖 转拽诇讛 讚讗讻转讬 诇讗 讬驻讟专谞讜 讘砖诪讬谞讬转. 讚讻讬讜谉 讚谞诇拽讟 讘砖诪讬谞讬转 讬砖 诇讜 讚讬谉 砖诪讬谞讬转: 讗诪谞诐 讛转讜住' 讻砖讛拽讚讬诪讜 讻砖讗诪专讬谞谉 讗转专讜讙 讘转专 诇拽讬讟转讜 诇诪注砖专 讗讝 讘转 砖砖讬转 讛谞讻谞住 诇砖讘讬注讬转 注"驻 讚讬谉 驻讟讜专 诪诪注砖专 讜诇讗 爪专讬讻谞讗 诇讟注诪讗 讚讬讚 讛讻诇 诪诪砖诪砖讬谉 讘讜 讜讗讝 讘讗诪转 讙诐 讻砖谞诇拽讟 讘砖诪讬谞讬转 驻讟讜专 讗诐 诇拽讬讟讛 讛讬讬谞讜 讙诪专 驻专讬 讜诇讗 谞驻拽 诪谞讬讛 砖讜诐 讞讜专讘讗 讜诇讻讱 讻转讘讜 讚讘讞谞诐 讛讘讬讗 讛讱 讚讗讘讟讜诇诪讜住 讜讚讜"拽 讛讬讟讘 讻讬 拽爪专转讬:

